Review Chasing The Dragon (2017)

Semasa melihat trailer Chasing The Dragon atau Chui Lung (original title), terasa dalam hati, macam gempak cerita ni. Pelakon utama Donnie Yen yang sedang menikmati puncak kerjayanya setelah berjaya di Hollywood dan Andy Lau, hero sejati industri perfileman Hong Kong. Siapa tak kenal kedua-dua tonggak utama filem ini. Donnie Yen membawa watak sebagai Ng Sai Ho, yang boleh diumpamakan Pablo Escobar Hong Kong. Manakala Andy Lau sebagai Lui Lok, seorang anggota polis korup. Lui Lok mempunyai filemnya sendiri yang diterbitkan pada tahun 1991 dan mempunyai 2 bahagian. Filem Chasing The Dragon ini merupakan remake bagi filem To Be Number 1 (1991) yang merupakan filem biopik Ng Sai Ho.

Sinopsis ringkas filem adalah berkenaan kisah hidup Ng Sai Ho yang datang ke Hong Kong sehelai sepinggang bersama sahabat sejatinya, sama-sama berjuang menempuh hari-hari sukar demi sesuap nasi sehingga menjadi Raja Dadah di Hong Kong. Filem ini bukan straight hard crime malah ada unsur-unsur humor dimasukkan dalam celah-celah plot meringankan jalan cerita.  Terdapat unsur politikal namun tidak terlalu ditekankan. Jalan cerita cukup padat kerana penceritaan mengambil kejadian-kejadian utama yang menjadikan Ng Sai Ho sebagai Raja Dadah. Walaupun begitu, terdapat sedikit plothole dalam filem ini, namun ia tidak sampai ke tahap penonton menjadi tertanya-tanya atau meninggalkan persoalan.

Babak berlawan dalam filem ini lebih kepada brawl atau street fight, jadi bila aksi-aksi bergaduh yang ditonjolkan memang nampak real dan ganas. Apa yang boleh dicapai tangan itulah senjata, pernah tonton filem Young and Dangerous? aksinya lebih kurang seperti filem legend itu. Namun, bagi yang mengharapkan filem ini seperti IP-Man yang memaparkan aksi beladiri, lupakan sahaja kerana ia bukan macam IP-Man yang banyak menunjukkan urutan berlawan tangan ke tangan. Filem gangster, ada pistol, main tembak-tembak la !

Lakonan Donnie Yen memang padu. Boleh dilihat lakonannya dalam filem XXX : Return Of Xander Cage atau Star Wars : Rogue One sebagai seorang yang tenang, namun dalam filem ini lakonannya sebagai gangster begitu berkarisma dan bertenaga. Ini membuktikan kebolehan Donnie Yen sebagai pelakon yang versatil dan mampu mengalas pelbagai watak yang berbeza. Terdapat babak di mana ahli keluarga Ng Sai Ho cedera atau mati, kita boleh rasa kemarahan dan kegilaan dalam mata Donnie Yen yang ingin membalas dendam. Kehadiran watak Lui Lok adalah umpama garam yang menambahkan rasa filem ini. Tidak terlebih hingga mencuri perhatian dari watak utama dan tidak kurang untuk dilupakan.

Dari segi cinematography, ia sangat cantik dan camera movement terutamanya semasa babak babak aksi juga boleh dianggap ok dan tidak memeningkan. Cuma terdapat beberapa part yang melibatkan CGI yang agak kartun sikit, tetapi ia boleh di “cover” dengan aksi-aksi yang cukup intense.

Secara keseluruhannya, filem ini berjaya membuat penonton celik mata hingga saat akhir. tiada yang berdengkur tidur atau keluar awal, pendek kata filem ini sangat memuaskan untuk ditonton. Terdapat satu babak post kredit scene, jadi jangan keluar dahulu. Bagi peminat filem yang bertemakan gangsterisme, filem ini mungkin sesuai dengan selera anda. Kami di Kakimuvee beri 8/10


“Moon Knight” Dijangka Tiba Lebih Awal

Selepas berakhirnya Hawkeye, peminat pasti ternanti-nanti siri MCU seterusnya.

Menurut laporan terbaru dariOne Take News dan That Hashtag Show, tarikh tayangan untuk siri Moon Knight yang akan datang mungkin akan tiba lebih awal dari yang dijangkakan.

Laporan itu menyatakan bahawa, Moon Knight mungkin menjadi siri Disney+ pertama MCU yang akan ditayangkan pada 2022, dan tarikh tayangannya adalah 30 Mac 2022. Bagaimanapun, tarikh tersebut masih belum disahkan perkhidmatan streaming Disney+ mahupun Marvel Studios, dan ianya tertakluk kepada perubahan.

Jika tarikh itu tepat, ini bermakna episod terakhir siri itu akan hadir sebelum filem besar Marvel yang seterusnya, Doctor Strange in the Multiverse of Madness.

Laporan itu juga menyebut bahawa treler rasmi pertama untuk siri itu “tidak begitu jauh”, dan sepatutnya tiba tidak lama lagi sebelum tayangan perdana.

Siri Disney+ Marvel Studios yang akan datang, Moon Knight, akan menampilkan pemenang Golden Globe Oscar Isaac yang memainkan watak utama Marc Spector. Siri terbaru ini juga menandakan penampilan sulung aksi langsung adiwira ikonik itu dan dijangka akan membuat penampilan dalam filem MCU akan datang.

Moon Knight ditulis dan dibangunkan oleh ketua penulis Jeremy Slater (The Umbrella Academy). Kesemua episod diarahkan oleh pembikin filem dari Mesir Mohamed Diab dan pengarah duo Synchronic Justin Benson dan Aaron Moorhead. Selain menerajui siri ini, Isaac juga berkhidmat sebagai penerbit eksekutif. Siri ini juga dibintangi oleh calon Oscar Ethan Hawke, Gaspard Ulliel, dan May Calamawy.

Dicipta oleh Doug Moench dan Don Perlin pada tahun 1975 untuk komik “Werewolf by Night” #32, Moon Knight adalah alter ego Marc Spector, anak lelaki rabbi Yahudi-Amerika yang membesar menjadi petinju kelas berat dan kemudian menjadi anggota tentera Marin A.S. Spector juga merupakan seorang askar upahan yang mempunyai banyak alter ego seperti pemandu teksi Jake Lockley dan jutawan playboy Steven Grant dalam usaha untuk memerangi dunia jenayah dengan lebih efektif.


Menjelang Tayangan 10 November Ini, Marvel Studios Dedah Trailer Terbaru “Black Panther: Wakanda Forever”

Tinggal beberapa hari sebelum tayangan perdana, Marvel Studios telah mendedahkan trailer terbaru Black Panther: Wakanda Forever. Filem sekuel akan datang ini dijadualkan tayangan pada 10 November ini.

Trailer baharu itu terus mengusik identiti Black Panther seterusnya. Ia juga memberi kita pratonton tentang Ratu Ramonda ketika dia berdepan dengan niat pemimpin dunia lain yang merancang untuk mengambil kesempatan daripada situasi mudah terjejas Wakanda sekarang kerana ia telah kehilangan pelindungnya.

Anda boleh tonton trailer tersebut dibawah:

Berkaitan Penerbit Sahkan Garis Masa “Black Panther 2” Dalam MCU

Black Panther: Wakanda Forever sekali lagi diarahkan oleh Ryan Coogler daripada lakon layar yang ditulis olehnya bersama Joe Robert Cole.

Ia menyaksikan banyak pelakon asal kembali, termasuk Lupita Nyong’o sebagai Nakia, Danai Gurira sebagai Okoye, Angela Bassett sebagai Ramonda, Martin Freeman sebagai Everett K. Ross, Letitia Wright sebagai Shuri, Winston Duke sebagai M’Baku, dan Florence Kasumba sebagai Ayo.

Menyertai mereka ialah pendatang baharu francais seperti Tenoch Huerta (Narcos: Mexico) sebagai Namor, Michaela Coel (I May Destroy You) sebagai Aneka, Mabel Cadena sebagai Namora, dan Alex Livinalli sebagai Attuma.

Filem terbaru MCU ini akan ditayangkan di pawagam tempatan mulai 10 November ini.


DRAMA ‘LOCKDOWN’ PAPAR 8 KISAH RAGAM MASYARAKAT HARUNGI PKP

Drama bersiri ‘Lockdown’ ialah sebuah naskhah dengan penceritaan asal terbitan syarikat produksi U2 Media Sdn. Bhd. yang berkisarkan tentang pelbagai ragam dan kisah suka duka rakyat Malaysia untuk meneruskan kehidupan harian dalam norma baharu sepanjang perlaksanaan tempoh Perintah Kawalan Pergerakan (PKP).

Sebanyak 8 buah cerita berbeza bakal dipersembahkan menerusi paparan 10 buah episod yang diinspirasikan daripada latar sebenar kisah realiti berkenaan situasi sukar yang perlu diharungi oleh segenap masyarakat sejak diuji dengan penularan pandemik Covid-19.

Cerita asal dan skrip drama ‘Lockdown’ diilhamkan oleh pengarah prolifik Erma Fatima serta turut mendapat sentuhan Mohd Fazli Yahya yang memikul tanggungjawab selaku pengarah untuk drama ini.

Penceritaan setiap kisah dalam drama ‘Lockdown’ bakal menampilkan lakonan mantap penuh emosi oleh 23 barisan pelakon handalan. Antara nama-nama besar yang menjayakan naskhah ini termasuklah Zara Zya, Beto Kusyairy, Nabila huda, Fahrin Ahmad, Sara Ali, Izzue Islam, Kaka Azraff, Syafiq Kyle, Mimi Lana, Amerul Affendi, Hasnul Rahmat, Jalil Hamid, Azizah Mahzan, Liza Abdullah, Balkisyh Semundur Khan serta ramai lagi.

Drama ‘Lockdown’ akan disiarkan pada setiap hari Isnin hingga Khamis, jam 11.00 malam mulai 26 Julai 2021 secara eksklusif di saluran Astro Ria (104) serta turut boleh distrim menerusi aplikasi Astro GO dan platform On Demand untuk pilihan yang lebih fleksibel.


Paramount Rancang Filem Terbaru G.I. JOE Selepas SNAKE EYE

Akhir tahun ini, filem solo Snake Eyes akan membawakan francais G.I. Joe kembali ke layar lebar. Lebih menarik, Paramount Pictures dan Hasbro Studios sudah pun merancang filem terbaru G. I Joe untuk meneruskan francais tersebut.

Menurut The Hollywood Reporter, penulis Seberg Joe Shrapnel dan Anna Waterhouse telah dipilih untuk menulis G.I. Filem Joe. Filem terbaru itu bagaimanapun tidak akan menjadi sekuel langsung kepada filem Snake Eye, sebaliknya akan mengembangkan lagi dunia G.I. Joe.

Sharpnel dan Waterhouse sebelum ini pernah terlibat dalam drama  Gothic, Rebecca untuk Netflix. Mereka juga juga akan terlibat dalam filem baru The Great Machine, adapatasi komik Ex Machina karya Brian K. Vaughan dan Tony Harris.

Sementara itu, filem Snake Eyes kini diberi tajuk baru, iaitu Snake Eyes: G.I. Joe Origins.

Snake Eyes dibintangi Henry Golding yang memainkan watak utama sebagai Snake Eyes. Dia akan disertai Adrew Koji sebagai Strom, aktres rancangan Money Heist,Ursula Corbero sebagai The Baroness, Iko Uwais sebagai Hard Master, guru kepada Snake Eyes dan Haruka Abe yang mana wataknya masih lagi tidak diketahui.

Pengarah filem R.I.P.D, Robert Schwentke akan mengarahkan filem ini, manakala skrip ditulis oleh Evan Spiliotopoulos. Plot filem masih lagi tidak didedahkan, tetapi dikhabarkan ianya akan berkisarkan tentang Snake Eye yang ingin membalas dendam terhadap kematian ayahnya dengan menyertai klan Ninja.

Snake Eyes akan menemui penonton pada 16 Oktober 2020.


Trailer Red Band The Equalizer 3: Denzel Washington Kembali Untuk Bab Terakhir

Sony Pictures telah melancarkan trailer red band The Equalizer 3, filem ketiga dan terakhir dari francais aksi-thriller yang diterajui Denzel Washington. Filem terbaru itu dijadualkan tiba di pawagam pada 1 September ini.

Trailer tersebit menampilkan Robert McCall, lakonan Washington, yang akhirnya menemui kedamaian di sebuah perkampungan di selatan Itali, selepas meninggalkan kehidupannya yang ganas sebagai pembunuh upahan. Bagaimanapun, apabila nyawanya diancam, dia tidak mempunyai pilihan lain untuk kembali ke kehidupan lamannya bagi melindungi rumah baharunya.

Anda boleh tonton trailer The Equalizer 3 dibawah:

The Equalizer 3 sekali lagi diarahkan oleh Antoine Fuqua dari lakonlayar yang ditulis oleh Richard Wenk. Filem akan datang turut menampilkan Dakota Fanning, David Denman dan Gaia Scodellaro.

“Sejak meninggalkan kehidupannya sebagai pembunuh kerajaan, Robert McCall bergelut untuk mendamaikan semua pekara ngeri yang dilakukannya pada masa lalu, dan mendapatkan ketenangan yang aneh dengan melaksanakan keadilan bagi pihak yang tertindas,” menurut sinopsis filem aksi itu.

“Apa yang mengejutkan ketika dia berada di rumah baharunya di Selatan Itali adalah bahawa rakan baharunya kini berada di bawah kawalan ketua penjenayah tempatan. Apabila peristiwa itu bertukar menjad sangat bahaya, McCall tahu apa yang dia perlu lakukan; menjadi pelindung rakannya dengan berhadapa dengan mafia.”

“Sejak menyerahkan nyawanya sebagai pembunuh kerajaan, Robert McCall telah bergelut untuk mendamaikan perkara ngeri yang dilakukannya pada masa lalu dan mendapati ketenangan yang aneh dalam melaksanakan keadilan bagi pihak yang tertindas,” baca sinopsis untuk filem aksi itu. “Mengejutkan dirinya berada di rumah di Itali Selatan, dia mendapati rakan baharunya berada di bawah kawalan ketua jenayah tempatan. Apabila peristiwa bertukar membawa maut, McCall tahu apa yang dia perlu lakukan: menjadi pelindung rakannya dengan mengambil alih mafia.”


Filem Anime “That Time I Got Reincarnated as a Slime” Diumumkan

That Time I Got Reincarnated as a Slime akan mendapat filem pertamanya!

That Time I Got Reincarnated as a Slime

Selepas berakhirnya musim kedua, akaun media sosial rasmi anime That Time I Got Reincarnated as a Slime telah mengumumkan sebuah filem berdasarkan siri ini sedang dalam produksi.

That Time I Got Reincarnated as a Slime

Dalam tweet tersebut, sebuah video teaser ringkas untuk filem That Time I Got Reincarnated as a Slime telah dipamerkan kepada peminat, bersama dengan visual baru untuk filem ini. Menurut tweet itu lagi, filem ini dijadualkan untuk tayangan di pawagam Jepun pada musim luruh 2022.

That Time I Got Reincarnated as a Slime

Tonton trailer filem That Time I Got Reincarnated as a Slime dibawah.

That Time I Got Reincarnated as a Slime

#転生したらスライムだった件劇場版制作決定！2022年秋公開！！スライム旋風は止まらない！https://t.co/XD9FeyH3rJ杉P#転スラ #tensura pic.twitter.com/yd4VYYoH95— 【公式】アニメ『転生したらスライムだった件』 (@ten_sura_anime) September 21, 2021

That Time I Got Reincarnated as a Slime pada asalnya adalah novel ringan yang ditulis oleh Fuse dan dilukis oleh Mitz Vah. Eight Bit telah membangunkan siri anime dan telah memulakan tayangannya pada 2018. Bahagian pertama untuk musim kedua telah membuat debut pada Januari 2021 selepas tertangguh beberapa kali akibat pandemik.

That Time I Got Reincarnated as a Slime

Dalam musim kedua yang lalu, Rimuru dan seluruh Jura Tempest Federation kembali pulih dari peristiwa gelap. Kumpulan ini berusaha untuk menghukum yang bertanggungjawab atas segala-galanya, Demon Lord Clayman.
Strim That Time I Got Reincarnated as a Slime

Powered by
JustWatch


WandaVision: Scarlet Witch Akan Mencipta Mutan Di MCU?

Apabila Wanda dan Pietro Maximoff membuat debut di MCU dalam filem Avengers: Age of Ultron, peminat dijelaskan bahawa kuasa hebat kedua-dua kembar itu berasal dari Mind Stone selepas terlibat dengan eksperimen Hydra.

Namun, seperti ada kisah ‘origin’ kedua-dua kembar itu yang mungkin peminat tidak tahu, lebih-lebih lagi selepas buku “The Wakanda Files: A Explological Technology of the Avengers and Beyond” mendedahkan kenapa adik-beradik Maximoff dipilih sebagai subjek eksperimen Hydra.

Dalam buku itu, ia menjelaskan bahawa kedua-dua mereka telah dipilih oleh Hydra kerana keunikan bilangan penanda genetik. Ini bermaksud, dalam Age of Ultron, peminat hanya mengentahui sedikit sahaja latarbelakang kembar itu, dan siri Disney+ WandaVision bakal meneroka lebih dalam lagi kisah asal usul kembar itu, terutamanya Wanda Maximoff.

Dalam temubual bersama Empire Magazine, presiden Marvel Studios Kevin Feige membincangkan tentang siri MCU WandaVision yang dinantikan peminat, dan mengesahkan bahawa siri itu akan menyentuh kisah sebenar kuasa Scarlet Witch yang masih dimanfaatkannya.

“If you look at the Infinity Saga, I don’t think any single person has gone through more pain and trauma than Wanda Maximoff. And no character seems to be as powerful as Wanda Maximoff. And no character has a power-set that is as ill-defined and unexplored as Wanda Maximoff,”
“So it seemed exploring that would be worthwhile post-Endgame. Who else is aware of that power? Where did it come from? Did the Mind Stone unlock it?

Pendedahan Feige agak menarik kerana peminat akhirnya dapat mengentahui kisah ‘origin’ Scarlet Witch dengan lebih mendalam, dan melihat  kuasa sebenarnya. Selain itu juga, ia berpotensi untuk mengesahkan teori House of M, yang mana dalam versi komik, Wanda adalah orang yang mencipta mutan.

Jadi, mungkin siri akan datang bakal menunjukkan bagaimana Wanda secara tidak sengaja mencipta mutan selepas dia melepaskan kuasanya (seperti yang ditunjuk dalam komik House of M). Tambahan pula, sejak WandaVision diumumkan, peminat telah berspekluasi bahawa siri ini mungkin salah satu cara untuk Marvel Studios memperkenalkan kewujudan mutan dalam MCU.

Berlatarbelakangkan era 1950an, WandaVision akan berkisarkan kehidupan dua karakter adiwira MCU, Scarlett Witch dan Vision. Siri ini mengabungkan gaya sitkom klasik dengan Marvel Cinematic Universe dimana Wanda Maximoff dan Vision – dua adiwira yang menjalani kehidupan di pinggir bandar yang ideal – mula mengesyaki bahawa semuanya tidak seperti yang disangka.

Elizabeth Olsen (Avengers: Endgame) dan Paul Bettany (Avengers: Infinity War) kembali memainkan peranan mereka  sebagai Wanda dan Vision. Mereka disertai Teyonah Parris (Mad Men) yang akan membawakan watak dewasa Monica Rambeau serta Kat Dennings (Thor: The Dark World), Randall Park (Ant-Man and the Wasp) yang meneruskan watak sebagai Darcy Lewis dan Agent Jimmy Woo dan Kathryn Hahn (Spider-Man: Into the Spider-Verse) sebagai jiran Wanda yang bising.

Jac Schaeffer bertindak sebagai penerbit, showrunner dan ketua barisan kreatif siri ini, manakala Matt Shakman sebagai pengarah. WandaVision akan disiarkan dilaman penstriman Disney+ 15 Januari 2021.


Review Filem Netflix: 93 Days (2016)

Pandemik Covid-19 yang melanda negara pada masa kini telah membuka mata masyarakat dalam melihat usaha dan pengorbanan barisan hadapan negara terutamannya pasukan perubatan dan kesihatan awam dalam menangani krisis penyakit-berjangkit.

Sejak hari pertama negara dikejut dengan kes pertama Covid-19, pasukan perubatan dan kesihatan awam telah bertungkus-lumus mengekang penularan wabak. Namun, dengan kemajuan teknologi terutamanya dari segi pengangkutan menyaksikan keadaan menjadi bertambah buruk. Sehinggakini, lebih 1500 kes telah dicatatkan dengan kematian sebanyak 14 orang. Lebih menyedihkan, dari jumlah tersebut ia turut melibatkan beberapa petugas perubatan dan kesihatan awam sehingga meragut satu nyawa.

Melihat kepada pengorbanan pasukan perubatan dan kesihatan awam dalam menangani pandemik Covid-19, saya ingin kongsikan kepada anda semua sebuah filem yang sangat bagus untuk ditonton kerana ia memberikan pandangan yang lebih jelas bagaimana wira-wira negara ini berkorban dalam menangani krisis penyakit berjangkit.

93 Days merupakan sebuah filem drama thriller dari Nigeria, arahan Steve Gukas yang berkisarkan tentang wabak Ebola yang melanda negara Nigeria pada tahun 2014. Seperti Covid-19, penyakit Virus Ebola ini merupakan penyakit yang menyerang manusia disebabkan oleh virus Ebola dan merupakan virus yang amat berbahaya di dunia kerana ia sangat mudah untuk berjangkit dan boleh membawa maut. 93 Days tidaklah begitu memberi fokus dalam menceritakan bagaimana pihak kerajaan menangani wabak Ebola diperingkat nasional, tetapi sebaliknya lebih menceritakan tentang pengorbanan petugas perubatan dalam mengelakkan penyakit merbahaya ini dari merebak keseluruh negara.

Filem ini bermula apabila seorang diplomat dimasukkan ke Hospital First Consultant kerana menderita penyakit misteri. Pada mulanya, para doktor menyangka bahawa diplomat itu dijangkiti Malaria berdasarkan siasatan mereka. Namun rawatan yang diberikan tidak menunjukkan sebarang perubahan, sebaliknya bertambah menjadi buruk. Disebabkan tugasan diplomatiknya, pesakit tersebut meminta untuk dikeluarkan dari hospital, tetapi tidak dibenarkan oleh para doktor. Walaupun berhadapan tekanan politik, petugas First Consultant tetap dengan keputusan mereka – tidak membenarkan diplomat itu dikeluarkan dari hospital.

Berhadapan dengan tekanan politik, petugas perubatan First Consultant dikejutkan dengan keputusan sampel darah diplomat tersebut. Dia disahkan Ebola, dan bermulalah wabak Ebola yang melanda Nigeria pada 2014 dimana hampir kesemua petugas perubatan yang merawat diplomat tersebut, dimasukkan ke hospital khas kerana dijangkiti penyakit Virus Ebola.

Secara jujurnya, 93 Days tidaklah memberikan pengalaman sinematik yang menarik kepada penonton. Tempo filemnya agak perlahan bagi sebuah filem drama thriller, manakala lakonan dan dialog para pelakon agak sedikit janggal dan kaku. Penonton mungkin akan merasa cepat bosan dengan filem ini kerana kualitinya yang sekadar biasa-biasa sahaja dan plot yang agak dragging. Tetapi dari segi mesej, perubatan dan kesihatan awam, ianya sebuah filem yang sangat bagus untuk ditonton.

93 Days menunjukkan bagaimana kejujuran dalam memberi maklumat awal dapat mencegah penularan penyakit. Begitu juga impak campurtangan politik dalam kesihatan awam yang boleh memusnahkan negara. Situasi diawal filem ini benar-benar berlaku pada masa sekarang dimana terdapat pesakit telah menipu sejarah perjalanan mereka sehingga menyebabkan para petugas perubatan dijangkiti Covid-19 dan menjadi punca kepada penularan wabak. Malah permainan politik semasa negara diperingkat awal wabak Covid-19 turut impak besar kepada kesihatan awam sehingga menyebabkan wabak menjadi semakin buruk. Saya tidak mahu mengulas lebih banyak mengenai dua situasi yang telah berlaku, terutamanya soal politik, tetapi 93 Days membuktikan, – menipu sejarah perjalanan dan campurtangan politik boleh menyebabkan negara terjerumus ke krisis penyakit berjangkit.

Walaupun filem ini menunjukkan pengorbanan pasukan perubatan dalam menguruskan penyakit berjangkit, ia turut memaparkan kesilapan para petugas perubatan First Consultant yang tidak menggunakan peralatan perlindungan peribadi (PPE) dalam menguruskan pesakit, terutamanya dalam menangani penyakit misteri. Bukan mencari kesilapan, tetapi lebih kepada memberi pengajaran kepada penonton, terutama kepada mereka yang terlibat dalam sektor perubatan dan kesihatan awam akan kepentingan PPE dalam menjalankan tugasan mereka. Selain itu juga, pengurusan wabak turut dipaparkan dalam filem ini. Walaupun tidak memberi begitu banyak fokus, ia sekurang-kurang memberi idea kepada penonton bagaimana pengurusan wabak dilakukan disemua peringkat.

Secara keseluruhannya, 93 Days sangat bersesuaian untuk ditonton dikala negara sedang dilanda wabak Covid-19. Meskipun dari segi teknikal, plot dan lakonannya tidak sebagus filem-filem Hollywood dan mungkin membuatkan anda bosan, ia sekurang-kurangnya memberikan gambaran kepada penonton bagaimana petugas perubatan dan kesihatan awam sanggup berkorban dalam menangani krisis penyakit berjangkit.

93 Days boleh ditonton di platform penstriman Netflix (Klik Link)


MULAN Ditunda Ke Ogos

Disney’s MULAN..Mulan (Yifei Liu)..Photo: Film Frame..© 2019 Disney Enterprises, Inc. All Rights Reserved.

Filem live action terbitan Disney, Mulan telah ditunda tarikh tayangannya dari 24 Julai ke 21 Ogos. Ini kali ketiga Mulan ditunda selepas pihak studio membuat keputusan untuk menukar tarikh tayangan dari Mac ke Julai disebabkan pandemik COVID-19.

“Walaupun pandemik ini mengubah rancangan mengenai penayangan Mulan, kami akan terus bersikap fleksibel dalam mengikuti situasi ini dan ia tidak mengubah keyakinan kami terhadap kekuatan filem ini serta mesej, harapan termasuk kegigihannya,” kata Ketua Pegawai Kreatif Disney, Alan Horn dan bekas Ketua Pengerusinya Alan Bergman.

Menurutnya, pengarah Niki Caro dan kru serta barisan pelakon Mulan juga berjaya menghasilkan sebuah filem yang indah, epik dan mengharukan.

“Ia seharusnya menjadi pengalaman sinematik, dan di situlah kami percaya, di pentas dunia dan di layar lebar untuk dinikmati dengan gembira oleh penonton di seluruh dunia,” katanya.

Diadaptasi dari filem animasi berjudul sama yang diterbitkan Disney pada 1998, Mulan berdasarkan legenda masyarakat China iaitu Hua Mulan, dimana dia menyamar sebagai seorang lelaki bagi menggantikan tempat ayahnya yang sudah tua – untuk berkhidmat dalam pasukan tentera China dan membawa penghormatan kepada keluarganya.

Mulan dibintangi Yifei Liu yang memainkan peranan utama sebagai Hua Mulan, serta beberapa pelakon lain antaranya Gong Li, Donnie Yen, Jet Li, Jason Scott Lee, Yoson An, Jimmy Wong, Doua Moua, Ron Yuan, Utkarsh Ambudkar, Xana Tang, dan Chum Ehelepola.

Lakonlayar filem ini ditulis oleh Elizabeth Martin, Lauren Hynek, Rick Jaffa dan Amanda Silver, dan diterbitkan Walt Disney Pictures.


Dune: Part Two Akan Memulakan Penggambaran Hujung Julai Ini

Menurut Deadline, penggambaran filem sekuel sains fiskyen Dune: Part Two dijadualkan bermula pada hujung bulan ini iaitu pada 21 Julai, dan dijangka bertempat di Budapest, Hungary.

Sumber turut melaporkan bahawa, filem arahan Denis Villeneuve itu telah memulakan pra-penggambaran di Carlo Scarpa, Itali.

Tarikh tayangan Dune: Part Two baru-baru ini telah ditunda hampir sebulan, iaitu dari 20 Oktober 2023 ke 17 November 2023, dan kini akan ditayangkan sebaris dengan dua filem berprofail tinggi iaitu prekuel The Hunger Games: The Ballad of Songbirds and Snake dan filem komedi If lakonan John Krasinski dan Ryan Reynolds.

Dune: Part Two sekali lagi akan diarahkan oleh Denis Villeneuve, dan menyaksikan kepulangan Timothée Chalamet, Rebecca Ferguson, Stellan Skarsgård, Dave Bautista, Zendaya, Javier Bardem, dan Josh Brolin.

Menyertai mereka ialah Christopher Walken sebagai Maharaja Shaddam IV, Florence Pugh sebagai Puteri Irulan, Austin Butler sebagai Feyd-Rautha, dan Léa Seydoux sebagai Lady Margot.

Tahun lepas, Dune telah mendapat pujian kritis daripada peminat dan pengkritik. Awal tahun ini ia juga meraih 10 pencalonan Anugerah Akademi dan telah memenangi enam daripadanya termasuk Skor Asal Terbaik, Bunyi Terbaik, Penyuntingan Filem Terbaik, Sinematografi Terbaik, Reka Bentuk Pengeluaran Terbaik dan Kesan Visual Terbaik.


Penggembaraan Terbesar Chip & Dale Dalam Trailer Rasmi “Chip ‘N’ Dale: Park Life”

Disney+ Hotstar telah mendedahkan trailer rasmi untuk siri asli Chip ‘n’ Dale: Park Life, yang akan dilancarkan pada hari Rabu 28 Julai.

Setiap episod siri ini akan mengikuti dua pengacau kecila, Chip dan Dale, yang berusaha menjalani kehidupan yang lebih baik di taman bandar yang besar, sambil melakukan penggembaraan setinggi langit. Chip yang sering gementar dan Dale yang gemar bersantai menjadi pasangan yang ganjil: Mereka adalah rakan baik dan saling mendorong antara satu sama lain. Dalam mengejar biji-bijian, underdog utama ini disatukan dengan Pluto, Butch dan watak-watak ikonik Disney yang lain ketika mereka menghadap pembuli hebat dan kecil.

Diisi dengan komedi kartun yang lucu, penggembaraan aneh dan penceritaan yang mendalam, siri 12 episod ini akan memulakan episod baru setiap minggu di Disney+ Hotstar.

Chip ‘n’ Dale: Park Life diterbitkan oleh Xilam Animation dengan Marc du Pontavice sebagai penerbit Eksekutif / penerbit dan Jean Cayrol sebagai Pengarah. Vincent Artaud berfungsi sebagai komposer siri.


DreamWorks Lancarkan Poster Karakter Filem Animasi Trolls World Tour

Studio animasi DreamWorks telah melancarkan 14 poster karakter filem animasi Trolls World Tour. Kami kongsikan beberapa poster karakter filem animasi tersebut dibawah.

Trolls World Tour merupakan filem sekuel kepada filem Trolls yang diterbitkan pada 2016. Filem kali ini menyaksikan Queen Poppy dan Branch menemui sesuatu yang mengejutkan – satu lagi dunia Troll yang terasing dari mereka. Apabila ancaman misteri melanda tempat tinggal mereka, Poppy, Branch dan rakan-rakannya memulakan penggembaran epik di kawasan yang mereka tidak kenali, serta melakukan pekara mustahil – menyatukan Troll antara satu sama lain.

Kelly Clarkson akan menyertai pelakon asal, Ann Kendrick dan Justin Timberlake. Turut bersama dalam filem ini adalah James Corden, Caroline Hjelt sebagai Chenille, Aino Jawo, Ron Funches, Kunal Nayyar serta beberapa pelakon lain.

Trolls World Tour diarahkan Walt Dohrn dan akan ditayangkan pada 17 April 2020.


The Walking Dead Bakal Difilemkan

Nampak gayanya, tiada tanda-tanda siri televsyen The Walking Dead akan berhenti selepas AMC Networks mengumumkan perancangan untuk mengembangkan siri televisyen itu dalam tempoh 10 tahun akan datang.

Menurut laporan dari Bloomberg, AMC Network bakal menghasilkan beberapa filem dari siri televisyen tersebut dan juga turut menghasilkan siri spin off berdasarkan dari beberapa novel grafik The Walking Dead.

AMC Network dilaporkan akan berbincang dengan beberapa syarikat media untuk menyertai projek mereka yang akan menelan kos ratusan juta dolar.

The Walking Dead mula disiarkan pada Oktober 2010 dan sejak itu mula menjadi sangat popular sehingga memiliki konvensyennya sendiri iaitu Walker Stalker Con. Siri televisyen itu kini sudah memasukki musim kesembilan yang akan memulakan siaranya pada 7 Oktober ini.


Tayangan Perdana Filem Biopik Lee Chong Wei Bakal Cipta Rekod The Malaysia Book of Records

Filem biopik mengenai pemain badminta negara, Datuk Lee Chong Wei bakal mencipta rekod dalam buku The Malaysia Book of Records apabila ia akan menjadi filem paling ramai ditonton pada tayangan perdana yang akan berlangsung pada 9 Mac 2018 di Stadium Bukit Jalil.

Menurut laman web cinema.com.my, filem berkenaan akan ditonton lebih 30,000 penonton yang terdiri daripada peminat, selebriti, tetamu kehormat dan para VIP. Datuk Lee Chong Wei juga akan turut hadir pada tayangan tersebut bersama-sama ahli keluarganya.

Acara yang bakal berlangsung pada 9 Mac itu akan menampilkan acara karpet merah, cabutan bertuan dan persembahan nyayian lagu rasmi filem berkenaan.

Filem yang berjudul Rise of the Legend: Lee Chong Wei diarahkan oleh pengarah Teng Bee dan dibintangi beberapa pelakon Tosh Chan dan Jake Eng yang akan membawa watak Lee Chong Wei semasa zaman remaja dan kanak-kanak, Datuk Rosyam Nor yang membawa watak Datuk Misbun Sidek, Ashley Ashley, Mark Lee, Yeo Yann Yann dan ramai lagi.

Rise of the Legend: Lee Chong Wei

Rise of the Legend: Lee Chong Wei

Rise of the Legend: Lee Chong Wei akan mula ditayangkan dipawagam tempatan pada 15 Mac 2018, iaitu seminggu selepas tayangan perdana di Stadium Bukit Jalil.

Rise of the Legend: Lee Chong Wei


Bintang The Raid, Iko Uwais Sertai The Expendables 4

Pelakon Indonesia yang juga bintang The Raid, Iko Uwais, disahkan sertai filem akan datang, The Expendables 4, lapor Deadline.

Uwais difahamkan akan membawa “peranan penjahat” dalam filem terbaru itu. Dia akan menyertai barisan pelakon bertaraf bintang seperti Jason Statham, Sylvester Stallone, Dolph Lundgren, Randy Couture, Megan Fox, Curtis “50 Cent” Jackson, Jacob Scipio, dan Andy Garcia.

The Expendables 4 akan diarahkan oleh Scott Waugh (Act of Valor, Need for Speed) dari lakon layar yang ditulis oleh Spenser Cohen. Jason Statham dan Sylvester Stallone akan kembali meneruskan peranan mereka sebagai Lee Christmas dan Barney Ross. Turut kembali dalam filem akan datang adalah Dolph Lundgren (Creed II), dan Randy Couture (Blowback) yang mengulangi peranan masing-masing sebagai Gunner Jensen dan Toll Road.

Act of Valor, Need for Speed

Ansuran terbaru Expendables diterbitkan oleh Statham, Kevin King Templeton dan Les Weldon Yariv Lerner. Buat masa ini, tarikh peleasan masih belum ditetapkan.


Perbezaan Idea Kreatif Menyebabkan Siri Ghost Rider Dibatalkan

Perbezaan idea kreatif diantara Hulu dan Marvel Television telah menyebabkan rancangan Ghost Rider terpaksa dibatalkan. Ghost Rider sepatutnya akan disiarkan di laman web TV Hulu tahun hadapan selepas membuat beberapa penampilan dalam siri Agents of S.H.I.E.L.D..

Sementara itu, pelakon yang memainkan peranan Ghost Rider, Gabriel Luna telah berkongsi perasaan sedihnya di laman sosial sebaik sahaja mengentahui projek Ghost Rider dibatalkan

Perkembangan terbaru ini bagaimanapun tidak menjejaskan kerjasama diantara Hulu dan Marvel Televisyen. Marvel’s Runaways akan memulakan tayangan musim ketiga pada Disember tahun ini, dan kedua-dua pihak akan membangunkan beberapa siri animasi iaitu M.O.D.O.K., Hit-Monkey, Tigra & Dazzler Show, Howard the Duck, dan The Offenders


Disney & Scarlett Johansson Teruskan Kerjasama Untuk Projek Terbaru Termasuklah Filem Tower of Terror

Setelah pertikaian undang-undang selama dua bulan antara bintang MCU Scarlett Johansson dan Disney, The Hollywood Reporter melaporkan bahawa kedua-dua pihak akhirnya mencapai kesepakatan dan telah menyelesaikan pelanggaran tuntuan kontrak yang sebelum ini difailkan oleh Johansson pada Julai yang lalu mengenai pengedaran Black Widow di Disney+. Perincian mengenai penyelesaian mereka bagaimanapun tidak didedahkan kepada media.

Walaupun kedua-dua pihak sering berbalah sebelum ini, nampaknya hubungan mereka tidak akan runtuh, dengan pelakon dan pihak syarikat menyatakan kesediaan mereka untuk meneruskan kerjasama kreatif yang telah lama mereka bina selama bertahun-tahun.

“Saya gembira dapat menyelesaikan perbezaan kami dengan Disney,” kata Johansson dalam satu kenyataan. “Saya sangat bangga dengan kerja yang telah kita lakukan bersama selama bertahun-tahun dan sangat menikmati hubungan kreatif saya dengan pasukan. Saya berharap dapat meneruskan kerjasama kami di tahun-tahun akan datang.“

Pengerusi Disney Studios, Alan Bergman, juga mengesahkan bahawa mereka sedang berkerjasama dalam beberapa projek yang akan datang. Ini termasuk filem live-action Tower of Terror, dengan Johansson masih terlibat untuk memimpin projek itu, yang pertama kali diumumkan sebelum tuntutan mahkamah.

“Saya sangat gembira kerana kami dapat mencapai kesepakatan bersama dengan Scarlett Johansson mengenai Black Widow,” kata Bergman. “Kami menghargai sumbangannya ke atas Marvel Cinematic Universe dan berharap dapat bekerjasama dalam beberapa projek yang akan datang, termasuk Tower of Terror.”

Berdasarkan salah satu tarikan taman tema klasik dan popular Disney, filem The Tower of Terror akan diterbitkan oleh Johansson menerusi syarikatnya, These Pictures, di samping Jonathan Lia. Projek ini muncul setelah kejayaan Jungle Cruise yang dibintangi oleh Dwayne Johnson dan Emily Blunt, yang sama-sama bersedia untuk mengulangi peranan mereka dalam sekuel yang baru diumumkan.

Johansson baru-baru ini membintangi filem MCU terakhirnya sebagai Natasha Romanoff / Black Widow. Dia kini sedang menjalani penggambaran di Sepanyol untuk filem arahan Wes Anderson, dan juga akan dilihat dalam filem aksi penggembaraan romantis Apple Studios, Ghosted, yang menyatukannya dengan rakan kolaborator, Chris Evans.


Pandangan Pertama Oscar Isaac Sebagai Moon Knight Tertiris

Peminat Moon Knight pastinya tidak sabar untuk melihat pandangan pertama Oscar Isaac sebagai watak antihero utama, dan kini kita berpeluang melihat bagaimana penampilan Isaac dalam kostum Moon Knight menerusi beberapa gambar yang telah tertiris di media sosial.

Gambar pertama, yang dipercayai dari rakaman siri Disney+ Moon Knight, tidak begitu jelas tetapi peminat masih boleh melihat sut Moon Knight, tetapi gambar kedua jauh lebih terang dan jelas. Anda boleh lihat kedua-dua gambar tersebut dibawah:

Melihat pada pandangan awal, kostum yang digunakan dalam siri akan datang kelihatan hampir sama dengan versi komik, tetapi jangkakan perubahan yang akan dilakukan Marvel Studios yang mungkin akan membuat sut itu lebih praktikal/taktikal.

Siri terbaru Marvel Disney+ ini ditulis dan dibangunkan pencipta siri televisyen “The Umbrella Academy”, Jeremy Slater. Kesemua episod akan diarahkan oleh pembikin filem dari Mesir, Mohamed Diab, dengan Gregory Middleton (Final Girl, Watchmen, Game of Thrones) dan Stefania Cella (Morbius) masing-masing sebagai sinematografer dan perekabentuk produksi.

Karakter Moon Knight dicipta Doug Moench dan Don Perlin pada tahun 1975 menerusi komik “Werewolf by Night” #32. Moon Knigth merupakan alter ego Marc Spector, seorang peninju dan bekas askar marine Amerika Syarikat, yang mencipta beberapa identiti seperti pemandu teksi bernama Jake Lockley dan jutawan playboy bernama Steven Grant, dalam usahanya membanteras jenayah.

Abiliti Spector sebelum ini bergantung pada kitaran bulan dimana ia membantu meningkatkan kekuatan, kepantasan dan ketahanannya. Bagaimanapun, versi terbaru karakternya mirip seperti karakter komik DC, Batman dimana dia bergantung pada teknologi dan kepakarannya dalam seni mempertahankan diri, serta kemahirannya sebagai detektif.


Manga Sci-Fi Seram ‘Parasyte’ Mendapat ‘Remake’ K-Drama Dari Netflix

Netflix Korea telah membawa kru yang mengagumkan untuk projek terbaharunya, ‘remake’ K-drama Parasyte, dari siri manga seram sci-fi popular karya Hitoshi Iwaaki.

Parasyte: The Grey akan diarahkan oleh Yeon Sang Ho, pembikin filem seram fantasi yang telah menghasilkan Train to Busan, Peninsula, Hellbound dan banyak lagi.

Remake akan datang itu menceritakan kisah manusia yang diancam oleh makhluk parasit dari angkasa lepas, makhluk yang menjangkiti badan “tuan rumah” manusia supaya mereka boleh membunuh dan memakan manusia lain.

Yeon Sang Ho juga juga akan menghasilkan skrip bersama Ryu Yong Jae dari Money Heist: Korea – Joint Economic Area

Menyertai pengarah Yeon Sang Ho dalam Parasyte: The Grey ialah Lee Jung Hyun dan Goo Kyo Hwan, yang kedua-duanya pernah bekerja dengan Yeon Sang Ho dalam filem sekuel Peninsula. Turut menyertai barisan pelakon adalah Jeon So Ni.

Butiran lanjut mengenai remake Parasyte: The Grey akan diketahui tidak lama lagi.

인간을 숙주로 삼은 정체불명의 기생생물들과 이를 막으려는 인간들의 대결. #전소니 #구교환 #이정현 #연상호 감독이 '기생수: 더 그레이'로 만납니다.이와아키 히토시의 만화 '기생수'(고단샤 출판)를 원작으로 한 '기생수: 더 그레이', 오직 넷플릭스에서.#기생수_더그레이 #넷플릭스 #Netflix pic.twitter.com/Pfu1GIqbtg— Netflix Korea｜넷플릭스 코리아 (@NetflixKR) August 24, 2022


Crimson Peak Official Trailer

Penerbit: Guillermo del Toro, Callum Greene, Jon Jashni, Thomas Tull

Penulis: Guillermo del Toro. Matthew Robbins

Pelakon: Tom Hiddleston, Jessica Chastain, Charlie Hunnam, Mia Wasikowska

Filem Crimson Peak adalah filem seram romantik arahan pengarah dari filem Hell Boy, Guillermo del Toro dan ditulis oleh del Toro sendiri dan Matthew Robbins. Iannya mengisahkan tentang kehidupan seorang penulis muda bernama Edith Cushing, lakonan Mia Wasikowska, yang mendapati suaminya, Sir Thomas Sharpe (Tom Hiddleston) yang mempunyai rupa yang kacak, sebenarnya tidaklah seperti yang disangkakannya.


Saksikan Teaser Poster Filem Perang Korea The Battle: Roar To Victory

Teaser poster filem Korea terbaru, The Battle: Roar To Victory telah didedahkan kepada umum. Filem bergenrekan perang ini diarahkan oleh Won Shin-Yeon dan dijangka akan ditayangkan di Korea pada Ogos ini.

Anda boleh lihat poster filem berkenaan dibawah.

The Battle: Roar To Victory berlatarbelakangkan zaman peperangan diantara Korea dan Jepun pada era 1920an. Sepanjang tempoh 4 hari, pertempuran sengit berlaku antara tentera kemerdekaan Korea dan tentera Jepun di Manchuria, China.

Pihak tentera Korea termasuk Hwang Hae-Cheol (Yu Hae-Jin), iaitu pakar menggunakan senjata tajam, dan Lee Jang-Ha (Ryoo Joon-Yeol), yang merupakan pakar menembak tepat.


Trailer “Mat Kilau” Papar Perjuangan Anak Bangsa Melawan Penjajah

Studio Kembara telah melancarkan trailer rasmi filem aksi sejarah tempatan Mat Kilau yang dinantikan, menggoda perjuangan anak bangsa dalam menentang penjajahan British. Filem arahan Syamsul Yusof ini telah diitetapkan tayangan pada 23 Jun 2022.

Anda boleh tonton trailer tersebut dibawah:

Pelakon Datuk Adi Putra diberi tanggungjawab menghidupkan darah pahlawan Mat Kilau Imam Rasu atau Mat Kilau, dan beliau turut disertai beberapa pelakon hebat termasuklah Wan Hanafi Su sebagai ayah Mat Kilau iaitu Tok Gajah, Beto Kusyairy (Wahid), Khir Rahman (Usup), Fattah Amin (Awang), Johan As’ari (Yassin) dan aktor aksi handalan Indonesia, Yayan Ruhian sebagai Toga.

Filem yang mengisah seorang pahlawan Melayu Mat Kilau bersama ayahandanya Tok Gajah dan sahabat-sahabatnya, bangkit menentang penjajahan British ini turut dikuatkan dengan barisan aktor dan aktres terbaik tanah air seperti Datuk Jalaluddin Hassan, (Hj. Muhammad), Datuk Rahim Razali, (Imam Bottoqh) Namron, (Hj. Sulong), Shaharuddin Thamby, (Datuk Bahaman) dan Ellie Suriaty, (Ibu Yassin).

Menelan belanja RM8 juta, Mat Kilau menjalani penggambaran selama 100 hari dengan sebahagiannya dijalankan di Perak dan beberapa lokasi lain termasuk Pahang, Melaka dan Selangor.


19 Filem Korea Yang Berdasarkan Kisah Sebenar

Selain Hollywood, Korea juga sering mengangkat kejadian-kejadian sebenar ke layar perak. Dan tidak dinafikan, hampir kesemuanya banyak memberi kesan kepada penonton yang menyaksikan filem-filem bertemakan sebegitu.

Jadi kepada yang ingin menonton filem yang diadaptasikan dari kisah benar, tetapi tidak tahu untuk menonton filem apa, atau filem manakah yang menarik, disini kami kongsikan 19 filem Korea yang diadaptasikan dari kisah benar ataupun kejadian yang pernah berlaku.

1. Silenced / The Crucible / Dokani (2011)

Filem arahan Hwang Dong-hyuk ini diadaptasi dari novel karya Gong Ji-young yang ditulis berdasarkan pada peristiwa sebenar yang pernah berlaku di Gwangju Inhwa School, sekolah khas untuk pelajar cacat pendengaran, di mana pelajar-pelajar di sekolah tersebut adalah mangsa gangguan seksual berulang kali oleh anggota fakulti sekolah itu selama tempoh 5 tahun pada awal tahun 2000-an. Silenced dibintangi pelakon seperti Gong Yoo dan Jung Yu-mi.

2. 71 : Into The Fire (2010)

Pada era 50an, semenanjung Korea terlibat dengan perang saudara diantara Korea Utara dan Korea Selatan. Antara pentempuran yang paling diingati dalam sejarah perang Korea adalah Battle of P’ohang-dong. Filem 71: Into The Fire diadaptasikan dari pertempuran tersebut dimana pasukan kumpulan 71 pelajar tentera Korea Selatan telah terlibat dalam pertempuran dengan pasukan tentera Korea Utara.

Kejadian yang berlaku pada 11 Ogos 1950 menyaksikan kebanyakn daripada mereka telah terbunuh. Selama 11 jam, mereka mempertahankan sekolah menengah gadis P’ohang, lokasi strategik untuk melindungi perimeter Sungai Nakdong, dari serangan oleh pasukan Korea Utara yang sangat berkuasa

3. Battleship Island / Goonkanjima (2017)

Berdasarkan kisah benar tentang perjuangan warga Korea Selatan pada 1945 ketika perang dunia kedua (filem ini kontroversi di Jepun). Dalam 400 warga Korea Selatan menjadi tahanan Jepun dan dipaksa bekerja di perlombongan arang batu. Di Pulau Hashima, Nagasaki (bentuk pulau ini seperti Kapal Perang), buruh-buruh paksa ini dilayan dan diperlakukan dengan layanan yang tidak berperikemanusiaan

Berdasarkan pembunuh bersiri Korea, Yoo Young-chul yang juga mengaku dirinya kanibal. Dia mengakui membunuh 21 orang, kebanyakannya pelacur dan lelaki tua yang kaya. Dia melakukan jenayahnya itu antara September 2003 dan Julai 2004, ketika dia ditangkap. Yoo menerangkan motifnya di hadapan kamera TV dengan berkata, “Wanita tidak boleh menjadi pelacur, dan orang kaya patut tahu apa yang mereka lakukan”

Filem menyayatkan hati dan misteri ini diarahkan oleh Lee Hyeon-jin dan Lee Kyu-man. Ia berdasarkan insiden ‘Frog Boy’, peristiwa sekumpulan lima orang budak lelaki Korea Selatan berusia 9-13 tahun yang hilang pada 26 Mac 1991 ketika memburu katak. Mayat mereka ditemui 11 tahun kemudian di Gunung Waryong. Kes ini menjadi kes yang belum dapat diselesaikan oleh pihak berkuasa Korea Selatan.

Juga berdasarkan kisah sebenar “Miryang Gang Rape” tentang seorang pelajar perempuan yang dirogol oleh 44 orang pelajar lelaki sekolah menengah selama setahun. Tetapi filem ini hanya diinpirasikan dari kes tersebut, lebih banyak fiksyen dari fakta.

Pengarah ini berkata dia membuat filem ini untuk meningkatkan kesedaran tentang jenayah seks dan bagaimana kisah tragis ini merosakkan kehidupan mangsa dan keluarga mereka. Penderaan seksual adalah seperti menghancurkan jiwa manusia.

Berdasarkan kejadian sebenar “Pertempuran Kedua Yeonpyeong” yang berlaku pada 29 Jun 2002 antara bot peronda Korea Utara yang menyeberang ke perairan Korea Selatan dan melancarkan serangan mengejut keatas bot peronda Korea Selatan Chamsuri 357. Insiden itu berlaku pada malam sebelum perlawanan terakhir Piala Dunia 2002, menyaksikan enam pelaut di bot Chamsuri 357 terbunuh, mencederakan 18 orang lain, dan memusnahkan bot peronda.

Filem ini diilhamkan oleh “kes Burim” pada tahun 1981, semasa rejim Chun Doo-hwan, 22 pelajar, guru dan pekerja pejabat yang memasuki sebuah kelab buku ditangkap tanpa waran atas tuduhan palsu yang mereka adalah warganegara Korea Utara yang meraih simpati. Roh Moo-hyun, seorang peguam cukai dari Busan, membentuk pasukan perundangan dengan sekutunya (termasuk Moon Jae-in dan Kim Kwang-il) untuk mempertahankan individu yang ditangkap oleh kerajaan.

Setelah itu, Roh Moo-hyun menjadi seorang peguam hak asasi berpengaruh sepanjang tahun 1980-an, dia kemudian memasuki politik dan menjadi presiden ke-16 Korea Selatan. Kemudian, Moon Jae-in juga menjadi presiden ke-19 Korea Selatan

Menceritakan kembali kehidupan sebenar Puteri Yi Deok-hye (Son Ye-jin), puteri terakhir dari Dinasti Joseon, filem ini kebanyakan berlangsung pada waktunya di Jepun di mana dia dipaksa untuk ke negara matahari terbit itu, alasannya untuk pendidikannya. Di sana, dia menjadi tawanan oleh Empayar Jepun dan menyaksikan kengerian yang menimpa rakyat-rakyatnya dan kemudian dia diatur perkahwinannya dengan seorang kerabat diraja Jepun. Walaupun Korea mencapai kemerdekaan tidak lama kemudian, dia masih tidak dapat pulang ke tanah airnya selama bertahun-tahun kerana dituduh pembelot.

10. Voice Of A Murderer (2007)

Berdasarkan kisah sebenar penculikan Apkujeong yang terkenal dan pembunuhan Hyung-ho Lee yang berusia 9 tahun, yang bermula pada 29 Januari 1991. 44 hari kemudian, mayat kanak-kanak itu ditemui di parit pembentongan Sungai Han. Dalam prosesnya, pelaku menghubungi ibu bapa mangsa berkali-kali. Kes pembunuhan itu tidak pernah diselesaikan dan telah ditutup, kerana kes itu sudah melepasi Statue Of Limitation di Korea (15 tahun).

Filem ini didasarkan pada kisah benar, kes Cho Doo-Soon yang terkenal pada tahun 2008, di mana seorang kanak-kanak berusia 8 tahun, bernama “Na-young” di akhbar Korea, diperkosa dan dipukul oleh lelaki mabuk berusi 57 tahun – di tandas awam. Mahkamah hanya menjatuhkan hukuman penjara selama 12 tahun kepada lelaki itu, dan telah menimbulkan kemarahan rakyat Korea Selatan kerana berpendapat mahkamah tidak menjatuhkan hukuman setimpal terhadap lelaki itu.

Satu lagi filem jenayah thriller Korea. Memories of Murder diarahkan oleh Bong Joon-ho dan berdasarkan kes pembunuh bersiri pertama Korea selatan. Walaupun filem itu tidak menyebutnya, antara tahun 1986 dan 1991, 10 wanita didapati telah dibunuh di Hwaseong. Tetapi filem ini hanya memfokuskan kisah dua detektif yang ditugaskan untuk menyiasat kes pembunuh bersiri ini

Filem ini mengisahkan seorang anak angkat yang mencari ibu bapa kandungnya di Korea Selatan. Semasa pencariannya, dia bertemu dengan ayah kandungnya yang merupakan seorang banduan yang dijatuhkan dihukum mati.

Filem ini berdasarkan peristiwa sebenar, dan tayangannya telah mencetuskan kontroversi kerana keluarga mangsa yang berkaitan dengan kes itu tidak menyokong produksi filem ini. Walaupun terpalit dengan kontroversi, ia tidak menghalang My Father menduduki tangga teratas box office.

14. The Admiral: Roaring Currents (2014)

The Admiral: Roaring Currents merupakan filem sejarah yang berdasarkan Pertempuran Myeongnyang, iaitu pertempuran laut bersejarah di Selat Myeongnyang yang melibatkan angkatan tentera laut Kerajaan Joseon dan angkatan tentera laut Jepun. Filem ini mengisahkan kehebatan Komander tentera laut Korea, Yi Sun-sin, yang mengetuai pertempuran menentang lebih 300 kapal tentera laut Jepun. Sudah tentu, Kerajaan Joseon menang walaupun dengan hanya 13 kapal perang.

15. Where The Truth Lies (2009)

Juga dikenali sebagai The Case of Itaewon Homicide, filem ini berdasarkan kisah benar iaitu kes pembunuhan Itaewon. Ia mengisahkan dua remaja A.S bermasalah, yang menjadi suspek utama kes pembunuhan seorang pelajar kolej yang mayatnya ditemui di Burger King, Itaewon. Kes ini menjadi kontroversi di Korea dan masih tidak dapat diselesaikan. Dua suspek utama telah dibebaskan kerana kekurangan bukti.

Way Back Home memberi fokus pada kisah seorang surirumah berbangsa Korea yang dipenjara selama 2 tahun di Martinique selepas dituduh secara salah menyeluduh dadah di lapangan terbang Paris.

Kisah sebenar berlaku pada 2004 apabila Jang Mi-jeong ditahan di lapangan terbang Orly di Perancis kerana begnya mengandungi 17 kilogram kokain. Dia menjadi mangsa keldai dadah selepas rakan suaminya, yang telah dikenali selama 10 tahun, memberi beg itu kepadanya. Kisah Jang telah dijadikan dokumentari siasatan KBS, Depth 60 Minutes, dan dia juga menulis buku Lost Days yang menceritakan harinya ditahan sehingga dipejarakan.

17. The President’s Last Bang (2005)

Sebuah filem satira ‘black comedy’ tahun 2005 yang berdasarkan peristiwa pembunuhan presiden Korea Selatan, Park Chung Hee, dan peristiwa selepas itu, dari tahun 1963 hingga 1979. Gambaran presiden Park menjadi kontroversi sehingga saman telah difailkan, dan mahkamah memerintahkan tapisan sebanyak 3 minit 50 saat dari durasi filem ini

As One berdasarkan kisah kehidupan sebenar pemain tenis Ping Pong Korea Selatan dan Korea Utara yang bergabung untuk bermain dalam Kejohanan Tenis Meja Dunia 1991 di Chiba, Jepun. Filem ini menggambarkan semua perjuangan yang mereka hadapi untuk bersama-sama menjadi pasukan yang bersatu

Filem ini sebahagian besarnya diilhamkan dari insiden yang berlaku tahun 2007 di mana Homever, sebuah rangkaian pasar raya yang dimiliki oleh E-Land Group, memecat pekerja sementara, kebanyakannya wanita, dan menggantinya dengan pekerja luar untuk memintas undang-undang baru yang menghendaki pekerja diberi status pekerja tetap selepas tempoh tertentu.

Pekerja yang dipecat dan kesatuan pekerja telah melancarkan mogok di hadapan pasar raya selama 512 hari sehingga masalah itu diselesaikan, dengan beberapa pekerja dimasukkan semula. Cart menceritakan kisah pekerja pasar raya runcit yang berkumpul ketika pekerja kontrak diberhentikan oleh majikan.

Sumber: Facebook Kakimuvee, AsianWiki, Koreaboo, Wikipedia.


Review Filem: Stray (2019)

Sebuah lagi filem Russia kini kembali menjengah penonton di pawagam Malaysia. Pada mulanya, sedikit kekeliruan berlaku antara filem Stray daripada Russia ini dan juga filem Stray daripada Hollywood kerana dua buah filem ini berkongsi tajuk yang sama, pengedar yang sama iaitu Golden Screen Cinema bagi pasaran Malaysia dan juga berkongsi genre yang sama. Sekiranya anda tidak melihat posternya, kami yakin 90% anda akan tertukar antara filem ini sepertimana yang telah berlaku kepada penulis.

Filem ini sebenarnya mengisahkan tentang tragedi yang menghantui sepasang suami isteri di mana sebuah kejadian telah berlaku kepada mereka yang menyebabkan mereka kehilangan anak mereka sendiri. Pada suatu hari, mereka telah pergi ke sebuah pusat jagaan anak – anak yatim dan si isteri akhirnya telah bersetuju untuk mengambil salah seorang penghuni rumah jagaan tersebut untuk dijadikan sebagai anak angkat, akan tetapi anak yang diambilnya itu dikhabarkan agak pelik berbanding anak – anak yang lain. Walaupun begitu, si isteri tetap mengambil anak itu sebagai anak angkat dan suaminya hanya mengikut sahaja hasrat isterinya itu.

Hari demi hari anak tersebut berada dalam jagaan mereka, mereka akhirnya mengalami pelbagai gangguan yang pelik sama ada daripada perangai anak itu tadi dan juga gangguan dari segi mimpi buruk dan sebagainya. Sehinggalah mereka pergi berjumpa dengan pakar psikologi dan beberapa pakar yang lain untuk mendapatkan nasihat berkenaan status mental dan tumbesaran anak angkat mereka itu.

Seperti biasa dan juga sepertimana filem filem Russia yang lalu, mereka pada kebiasaannya akan tampil dengan idea idea dan juga cita cita filem yang dilihat sangat besar dan akhirnya akan meleset sehingga menjadikan “final product” mereka seolah olah satu perkara yang dilakukan dengan main – main dan menjadikan ia kelihatan seperti sia sia.

Para penonton disajikan dengan visual yang agak “dark” daripada permulaan filem sehingga ke penyudahnya. Hal ini sudah semestinya menimbulkan rasa “creepy” menonton filem ini sendiri akan tetapi perasaan itu dibunuh dengan begitu kejam oleh jalan cerita filem ini sendiri yang dilihat tidak tahu ke mana ia menghala. Kekeliruan jelas kelihatan dalam filem ini sendiri sehingga membuatkan para penonton merasa bosan walaupun baru 20 minit menonton filem ini sendiri.

Bencana dalam filem ini tidak terhenti pada kekeliruan jalan ceritanya sahaja, namun ia diteruskan lagi dengan “placement” end title card filem yang tidak diketahui apakah tujuannya serta Teknik “ending” yang digunakan juga boleh menambahkan lagi rasa marah penonton terhadap filem ini.


Musim Ke-11 The Walking Dead Disahkan Secara Rasmi

Musim ke-11 The Walking Dead secara rasminya akan dihasilkan! Pekara tersebut didedahkan oleh ‘showrunner’ Angela Kang semasa di sesi panel Walking Dead di New York Comic Con yang berlangsung pada minggu ini.

Episod pertama The Walking Dead musim ke-10 akan mula bersiaran di saluran Astro FOX HD (CH 724) pada jam 11.45 pagi diikuti siaran ulangan pada 9.05 malam hari yang sama. Musim ke-11 dijangka akan menemui penonton pada musim luruh tahun hadapan.

FOX HD (CH 724) pada jam 11.45 pagi

Musim kesembilan yang lalu menyaksikan tambahan baru dalam dunia The Walking Dead, iaitu salji. Para ‘survivor’ TWD berjaya menghadapi ribut salji yang dasyat manakala antagonis baru, The Whisperers masih memberi ancaman selepas membunuh beberapa karakter pada musim lalu.

The Walking Dead dibintangi para pelakon seperti Melissa McBride, Alanna Masterson, Josh McDermitt, Christian Serratos, Seth Gilliam, Ross Marquand, Austin Amelio, Tom Payne, Xander Berkeley, Khary Payton, dan Jeffrey Dean Morgan. Manakala bekas pelakon American Beauty, Thora Birch akan memainkan watak antagonis terbaru bernama Gamma.


Negan Cuba Menasihati Alpha Dalam Sneak Peek THE WALKING DEAD Episod 10.09

AMC telah melancarkan klip sneak peek episod 10.09 The Walking Dead bertajuk “Squeeze”, yang memaparkan villain kegemaran ramai, Negan cuba memmberi nasihat kepada Alpha (lakonan Samantha Morton) tentang pengkhianatan dalam kumpulan The Whisperers. Siri tersebut akan kembali bersiaran pada 23 Februari ini, anda boleh saksikan klip tersebut dibawah.

The Walking Dead bermula 10 tahun yang lalu dimana dia cuba mencari ahli keluargannya. Keluarga itu dan para survivor yang lain bersatu sehingga membentuk komuniti. Mereka berhadap pelbagai masalah dan cabaran, bukan sahaja dari zombi, tetapi persekitaran dan yang paling penting musuh-musuh yang dasyat. Musim kesembilan menyaksikan mereka berhadap dengan musuh yang menakutkan iaitu The Whisperers.

Barisan pelakon terdiri daripada Norman Reedus, Danai Gurira, Melissa McBride, Cailey Fleming, Josh McDermitt, Christian Serratos, Seth Gilliam, Ross Marquand, Khary Payton, Cooper Andrews, Jeffrey Dean Morgan, Avi Nash, Nadia Hilker, Lauren Ridloff, Angel Theory, Dan Fogler, Samantha Morton, dan Ryan Hurst. Thora Birch dan Kevin Carroll sertai barisan pelakon untuk musim ke – 10.


Review Filem: Dragon Ball Super: Super Hero (2022)

AMARAN SPOILER!!! Filem anime yang dinantikan, Dragon Ball Super: Super Hero akhirnya tiba di pawagam Malaysia. Bagi peminat-peminat anime, khususnya Dragon Ball, kehadiran filem ini pastinya dinantikan selepas mereka disajikan dengan filem Dragon Ball Super: Broly yang ditayangkan pada 2018 yang lalu.  Dragon Ball Super: Super Hero mengikuti kisah dua pahlawan hebat Bumi, Piccolo dan anak muridnya, Gohan, yang perlu menyelamatkan dunia...

AMARAN SPOILER!!!
Filem anime yang dinantikan, Dragon Ball Super: Super Hero akhirnya tiba di pawagam Malaysia. Bagi peminat-peminat anime, khususnya Dragon Ball, kehadiran filem ini pastinya dinantikan selepas mereka disajikan dengan filem Dragon Ball Super: Broly yang ditayangkan pada 2018 yang lalu.
Dragon Ball Super: Super Hero mengikuti kisah dua pahlawan hebat Bumi, Piccolo dan anak muridnya, Gohan, yang perlu menyelamatkan dunia dari ancaman organisasi Tentera Reben Merah yang baharu.
Dengan lambakkan siri dan filem Dragon Ball, peminat yang sudah jarang mengikuti perkembangan anime ini pastinya sukar untuk menentukan garis-masa filem terbaru ini. Untuk info, Dragon Ball Super: Super Hero ditetapkan beberapa tahun selepas peristiwa Broly, dimana penampilan cameo Broly mengisyaratkan kedudukan garis-masa Super-Hero.
Memandangkan Goku dan Vegeta tiada di Bumi, nasib kini terletak di tangan Piccolo dan Gohan yang perlu menghentikan android terbaru ciptaan Tentera Reben Merah, iaitu Gamma 1 dan 2. Lebih menakutkan Piccolo, adalah kehadiran satu lagi android pernah mereka tewaskan satu ketika dahulu, dan ianya lebih berkuasa dan hebat dari yang sebelumnya.
Berdasarkan premis, penceritaan filem terbaru ini lebih kepada mengembalikan nostalgia kepada peminat lama Dragon Ball dan memenuhi kehendak peminat. Walaupun begitu, ia tidak mengabaikan jalan ceritanya, yang dibikin secara ringkas tetapi menarik.
Satu pekara yang menjadikan Super Hero sangat penting dalam canon Dragon Ball adalah transformasi Piccolo. Orange Piccolo telah membuat debut dalam filem ini, sekaligus mengubah pahlawan Namek itu menjadi lebih berkuasa dari kebiasaannya. Peminat sudah lama menantikan bentuk super terbaru Piccolo sejak arc Freeza lagi, dan nampaknya Super Hero memberikan apa yang dimahukan peminat.

Selain itu, penonton dapat merasai kembali hubungan guru dan anak murid antara Piccolo dan Gohan. Dalam filem kali ini, Gohan, seperti kebiasaanya, lebih mementingkan akademik berbanding menjalani latihan, dan Piccolo meneruskan legasinya sebagai guru kepada anak Gohan, iaitu Pan. Ancaman dari Tentera Reben Merah memberi peluang kepada kedua-dua mereka untuk kembali bekerjasama menghentikan ancaman penjahat.
Adegan-adegan aksi menjadi acara yang dinanti-nantikan penonton, dan Super Hero nyata tidak mengecewakan dalam memberi adegan aksi yang menarik. Terdapat tiga pertarungan utama yang dapat dilihat, dan salah satunya adalah latihan pertarungan diantara Goku dan Vegeta semasa mereka berada di planet Beerus.
Pertarungan antara Goku dan Vegeta hanyalah selingan, tetapi pertarungan klimaks diantara hero Bumi dan android Tentera Reben Merah adalah acara yang ditunggu. Penonton bukan sahaja dapat melihat form baru Piccolo ketika mereka menentang lawan mereka, tetapi juga perubahan yang akan berlaku kepada Gohan.
Mungkin ada yang beranggapan plot Super Hero sekadar mencipta nostalgia dengan mengembalikan Tentera Reben Merah dan android, tetapi dengan peningkatan kuasa yang ada pada android-android baru ini, ia turut menjadi pemangkin kepada transformasi Piccolo dan Gohan. Seperti yang dijanjikan Akira Toriyama, Gohan akan diberikan bentuk yang baru, dan peminat akhirnya dapat melihat kehebatan Gohan yang berubah menjadi ‘Gohan Beast.’

Seperti Piccolo, transformasi Gohan ini adalah evolusi dari ‘Potential Unleashed’, yang memberika kuasa yang sangat hebat dan unik kepada Gohan. Terima kasih kepada Dr. Hedo, yang mencipta Gamma 1 dan 2, serta Cell Max yang sangat berkuasa.
Disebalik nostalgia, ‘fan service’ dan jalan cerita yang menarik, terdapat pekara yang masih tidak berubah dalam filem terbaru Dragon Ball Super ini, iaitu humor. Tiada masalah jika ada selingan babak-babak atau aksi komik, tetapi jika ia melibatkan adegan penting, seperti ketika Cell Max dibebaskan, ia boleh menyebabkan penonton merasa bosan dengan adegan humor yang tidak kelakar.
Secara keseluruhannya, Dragon Ball Super: Super Hero adalah filem anime sangat menarik untuk ditonton, khusus kepada peminat Dragon Ball itu sendiri. Filem ini bukan sahaja menepati jangkaan peminat, malah menyajikan nostalgia dengan aksi-aksi yang hebat lagi menarik.

                   Rating Kakimuvee

4/5


Dain Said Jelaskan Tiada Babak Dipotong Dalam Filem Dukun

Filem yang pernah diharamkan lebih sedekad, Dukun akhirnya menemui penonton bermula malam semalam. Bagaimanapun, bagi peminat yang pernah menonton versi bocor filem berkenaan beberapa bulan lalu mendakwa, filem yang ditayangkan dipawagam itu telah mengalami beberapa pemontongan babak.

Namun sumber dari Cinema Online menyebut, pengarah Dain Said menyangkal dakwaan  bahawa filemnya itu telah mengalami proses suntingan babak dan sebaliknya hanya melalui proses suntingan audio sahaja. Beliau berkata demikian semasa ditemubual oleh wartawan selepas tayangan perdana filem Dukun di KLCC semalam.

“Tiada sebarang babak dipotong dari filem itu; ia hanyalah membabitkan sedutan audio. Saya ingin satu baris hilang daripada apa yang saya lihat tadi, yang mana saya rasa ia penting kepada filem ini,”

Filem yang dibintangi oleh Datin Umie Aida, Faizal Hussein dan Namron itu mengisahkan tentang seorang bapa yang terdesak yang membuat perjanjian dengan seorang individu yang disyaki sebagai pembunuh, Diana Dahlan, untuk membantunya mencari anaknya yang hilang, tetapi mendapat tahu rancangan jahat Diana.

Filem yang sepatutnya ditayangkan pada tahun 2007 telah diharamkan tayangannya oleh Lembaga Penapisan Filem kerana isu sensitif dan plot yang menyentuh kes berprofil tinggi yang berlaku pada 1993.

Bagi yang ingin menonton filem yang pernah diharamkan ini, jangan lupa saksikan Dukun yang kini sedang dimainkan dipawagam-pawagam tempatan


Scott Adkins Sebagai Avatar Permainan Video Dalam Trailer Max Cloud

Well Go USA Entertainment telah melancarkan trailer rasmi filem terbaru mereka berjudul Max Cloud, sebuah filem sci-fi aksi komedi yang menampilkan pelakon Inggeris, Scott Adkins sebagai Avatar permainan video. Filem ini akan dilancarkan pad 18 Disember (VOD). Anda boleh saksikan trailer dipemain video dibawah.

Sarah, seorang remaja yang meminati pemainan video. Apabila di menemui “easter egg” dan secara tidak sengaja membuka portal ke pemainan video kegemarannya, dia terperangkap dalam penjara intergalaksi terkenal yang juga merupakan penjara untuk penjahat galaksi paling berbahaya. Untuk melarikan diri, dia mesti menyelesaikan permainan tersebut dengan bantuan dari rakannya di dunia realiti yang tidak begitu pandai bermain pemainan video… atau dia kekal sebagai karakter 16-bit buat selama-lamanya.

Max Cloud diarahkan oleh Martin Owen dari skrip yang ditulis Owen dan Sally Collent. Barisan pelakon terdiri daripada Scott Adkins (The Debt Collector, The Expendables 2, Doctor Strange), Tommy Flanagan (Sons of Anarchy), Lashana Lynch (Captain Marvel, No Time to Die), Elliot Langridge (Twist), Sally Collett (Killers Anonymous), Franz Drameh (Edge of Tomorrow) dan John Hannah (The Mummy).


Taika Waititi Arahkan Filem Terbaru STAR WARS

Pemenang anugarah Oscar yang juga penulis dan pengarah, Taika Waititi dilaporkan bakal mengarah dan menulis lakon layar filem terbaru dalam francais Star Wars.

Pekara tersebut diumumkan Walt Disney pada Isnin yang lalu.

Selain itu juga, satu lagi siri terbaru Star Wars untuk perkhidmatan penstriman Disney+  juga kini dalam pembikinan dan akan ditulis oleh penulis lakon layar siri Russian Doll, Lesly headland.

Walau bagaimanapun, tarikh tayangan untuk kedua-dua projek itu masih belum diumumkan.

Sebelum ini, Disney mengumumkan sekuel filem Star Wars dihentikan selepas tayangan The Rise of Skywalker pada Disember 2019, sekuel kesembilan dari filem asal George Lucas yang membuat kemunculan pada 1977.

The Rise of Skywalker telah berjaya mengutip sebanyak AS$1.1 billion serata dunia tetapi merupakan filem yang terendah kutipannya antara tiga filem Star Wars sejak 2015.

Disney berkata Waititi akan menulis jalan cerita Star Wars ini bersama Krysty Wilson-Cairns, penulis filem anugerah Oscar,1917.

Disney sebelum ini ada mengumumkan musim kedua siri The Mandalorian dan dua lagi siri penstriman yang berkisarkan tentang kehidupan watak-watak dari Star Wars seperti Cassian Andor dan Obi-Wan Kenobi.
Waititi juga terkenal atas karya penulisannya untuk filem Marvel, Thor: Ragnarok.

Sumber: Astro Awani


Kim So Hyun Akan Bawa Dua Peranan Dalam Drama ““River Where The Moon Rises”

Aktres Kim So Hyun akan bawa lebih dari satu peranan dalam drama terbaru River Where the Moon Rises.

Menurut laporan Soompi, Kim So Hyun bukan sahaja bawa watak utama sebagai Puteri Pyeonggang, malah turut memainkan peranan sebagai ibu kepada puteri itu, iaitu Ratu Yeon.

Ratu Yeon telah menduduki takhta pada usia muda, berkeinginan kuat dan teguh dalam kepercayaannya, dan dia sering memikirkan cara untuk menolong rakyat serta mempraktikkan ideanya. Dia juga seorang ibu yang penyayang dan membesarkan kedua anak perempuan dan lelaki dengan baik.

Sementara itu beberapa gambar terbaru telah didedahkan kepada umum, memaparkan gambar Kim So Hyun sebagai Ratu Yeon dan Choi Yoo Hwa sebagai Hae Mo Yong. Anda boleh saksinya dibawah.

Berdasarkan cerita rakyat Goguryeo, River Where the Moon Rises akan menceritakan kisah cinta Puteri Pyeonggang (lakonan Kim So Hyun) dan On Dal (lakonan Ji Soo). Dalam penceritaan semula kisah terkenal ini, Pyeonggang – yang juga pahlawan berani – adalah seorang wanita yang bercita-cita tinggi dan ingin menjadi wanita pertama yang memimpin Goguryeo.

River Where the Moon Rises akan ditayangkan secara eksklusif di paltform streaming VIU pada 15 Februari ini.


Tarikh Penggambaran “Den of Thieves 2” Telah Ditetapkan, 3 Bintang Utama Akan Kembali

Selepas empat tahun sejak pelancaran Den of Thieves, Deadline membawa laporan yang mengatakan bahawa sekuel filem aksi rompakan tahun 2018 itu akan memulakan penggambarannya tidak lama lagi.

Filem yang bertajuk Den of Thieves 2: Pantera akan memulakan penggambarannya lewat musim bunga ini di Serbia dan Perancis. Bintang utamanya yang juga penerbit Gerard Butler akan kembali dalam sekuel akan datang.

Turut dilaporkan kembali adalah O’Shea Jackson Jr. (Straight Outta Compton) dan Meadow Williams (Boss Level), yang akan mengulangi peranan mereka sebagai Donnie Wilson dan Holly.

Menyertai mereka ialah ahli baharu francais, Swen Temmel (After), yang juga akan berkhidmat sebagai penerbit eksekutif.

Den of Thieves 2: Pantera sekali lagi ditulis dan diarahkan oleh Christian Gudegast. Pengarah itu sebelum ini dilaporkan telah meluangkan masa bersama penyiasat dan pencuri terkenal sebagai persediaan untuk menghasilkan sekual.

Projek itu pertama kali diumumkan pada 2018, berikutan kejayaan box office filem pertama yang memperoleh kutipan kasar AS$ 80 juta dolar di seluruh dunia.

“Dalam filem itu, Butler kembali sebagai Big Nick, kali ini di Eropah dalam usaha untuk memburu Donnie yang terlibat dalam dunia pencurian belian berbahaya dan mafia Panther yang terkenal ketika mereka merancang rompakan besar-besaran pertukaran berlian terbesar di dunia,” menurut sinopsis.

Sekuel ini akan diterbitkan oleh Curtis “50 Cent” Jackson bersama dengan Tucker Tooley, dan Alan Siegel. Meadow Williams dari Diamond Films akan menjadi penerbit eksekutif bersama Glenn Feig.

Den of Thieves 2: Pantera merupakan antara projek filem aksi Butler yang akan datang, termasuklah Night Has Fallen, The Plane, Kandahar, dan Greenland: Migration.


Jom Sambut Raya Bersama Mechamato, Cartoon Network & Monsta

Cartoon Network dan Monsta, studio animasi yang terkenal dengan siri BoBoiBoy dan animasi terbaharu Mechamato, muncul dengan projek “Craft Your World” menarik untuk para peminat sempena Hari Raya.

Dalam pada itu, nikmati blok program “Redraw Your Summer”, koleksi rancangan mingguan bertema animasi kegemaran para peminat yang bermula dengan Minggu Maraton Mechamato dari Isnin, 2 hingga 8 Mei, 11 pagi hingga 1 petang, hanya di saluran Cartoon Network (Astro Ch 615 HD). Episod baharu Mechamato disiarkan setiap hujung minggu, 3 petang.

Cartoon Network (Astro Ch 615 HD).

Salah satu siri animasi yang mendapat rating tinggi di Cartoon Network, Mechamato telah berjaya menarik perhatian ramai peminat sejak diperkenalkan pada Disember 2021.

Berlatar tempat Kota Hilir yang diinspirasikan dari Bandar Hilir di Melaka, animasi tersebut memperkenalkan ramai kepada budaya dan tradisi unik Malaysia dan kisah pengembaraan seorang kanak-kanak lelaki bernama Amato dan rakan mekanikalnya, Mechabot.

Robot tersebut mempunyai kemampuan untuk menukar objek-objek harian kepada peranti berteknologi tinggi. Amato dan Mechabot bertanggungjawab untuk memastikan rakan-rakan dan bandar mereka selamat daripada muslihat jahat robot-robot lain.

Dalam minggu pertama program “Redraw Your Summer”, yang turut menampilkan Teen Titans Go!, Looney Tunes Cartoons, Krypto the Superdog dan We Bare Bears, audiens boleh menonton sejumlah 13 episod menerusi Minggu Maraton Mechamato.

Daripada pembuli siber dan penculik kepada robot berbahaya yang mengancam untuk menukar bandar menjadi ais atau membakarnya dengan api, setiap episod menyuntik nilai keberanian, persabahatan dan inovasi sepertimana mereka mengharungi setiap cabaran dengan semangat berpasukan.

Untuk menyambut hari Raya bergaya Mechamato, Amato dan Mechabot menjemput para peminat untuk mengasah nilai kreativiti dan inovasi mengikut pilihan mereka dengan casing ketupat, sampul duit Raya dan kad ucapan Raya Craft Your World x Mechamato yang menarik ini. Video kraf akan dilancarkan di laman media sosial Cartoon Network @cartoonnetworkasia pada hari Isnin, 2 Mei.

Tingkatkan kreativiti bersama Mechamato pada musim perayaan istimewa ini dan jangan lupa saksikan Minggu Maraton Mechamato bermula 2 hingga 8 Mei, pukul 11 pagi hingga 1 petang setiap hari hanya di Cartoon Network (Astro Ch 615 HD).


Legendary Pictures Lancarkan TV-Spot Terbaru Godzilla: King of the Monsters

Studio Lagendary Pictures telah melancarkan TV-Spot terbaru filem Godzilla: King of the Monsters. Anda boleh tonton tv-spot berkenaan di pemain video dibawah.

Sekuel Godzilla ini diarahkan oleh Michael Dougherty manakala skrip ditulis oleh Dougherty sendiri bersama-sama Zach Shields.

Antara pelakon yang membintangi filem ini adalah Vera Farmiga, Millie Bobby Brown disamping dua pelakon dari filem pertama, Sally Hawkins dan Ken Watanabe serta beberapa pelakon lain iaitu Bradley Whitford, Thomas Middleditch, Charles Dance, O’Shea Jackson Jr., Aisha Hinds dan Zhang Ziyi

Godzilla: King of the Monsters akan memberi fokus kepada agensi rahsia kerajaan yang dikenali sebagai Monarch berhadapan dengan beberapa lagi raksasa selain Godzilla yang mula muncul. Mereka perlu merangka strategi serta perancangan rapi untuk melindungi manusia dari raksasa-raksasa selain Godzilla iaitu Mothra dan Rodan, serta musuh ketat kepada Godzilla, King Ghidorah.

Godzilla: King of the Monsters dijangka akan ditayangkan pada 31 May 2019


Penulis Tawar Wang Kepada Wartawan Yang Bertanyakan Soalan Mengenai Hubungan US-Wakanda Kepada Trump

President US, Donald Trump kembali membuat kontroversi apabila mengelarkan beberapa negara Afrika sebagai ‘Shitholes’ semasa mesyuarat bersama ahli kongres dalam memperbaharui polisi imigresen.

Kenyataan beliau kecoh dilaman Twitter sehinggalah beberapa pengguna laman sosial berkenaan mula melibatkan negara pemerintahan T’Challa, Wakanda dalam kontroversi tersebut.

Seorang pengguna Twitter, Sara Benincasa (@SaraJBenincasa) yang juga merupakan seorang penulis menggunakan laman mikroblogging tersebut untuk menawarkan sejumlah wang kepada pihak wartawan bertanyakan soalan kepada Donald Trump mengenai hubungan diplomatik diantara US dan Wakanda.

Malah pengguna Alex Zalben juga turut membuat jenaka dengan menambah jumlah hadiah apabila memberi soalan mengenai The Winter Soldier yang sedang berselindung di negara Wakanda selepas insiden filem Captain America:The Civil War.

If you follow this up with a question (that he answers) about whether Wakandan/American relations are complicated by them granting asylum to the terrorist fugitive James Buchanan Barnes, I will double the offer. https://t.co/tUxrI0qcYS
— Alex Zalben (@azalben) January 13, 2018

Negara Wakanda sebenarnya sebuah negara fiksyen yang wujud dalam komik dan filem Marvel dan merupakan negara yang diperintah oleh T’Challa ataupun dengan nama lainnya, Black Panther, salah seorang superhero Marvel yang bakal muncul dalam filem solonya sendiri pada Februari ini.

Tujuan mereka dilaman Twitter adalah sengaja mahu mempermainkan Donald Trump dan ingin melihat sama President US tersebut tahu sama ada negara Wakanda itu wujud ataupun tidak.

Trump seringkali membuat kontroversi dengan kenyataan-kenyataan panasnya dan sering ‘cakap lepas’ tanpa memikirkan akibat yang akan berlaku. Malah kenyataanya mengenai isu nuklear Korea Utara baru-baru mengundang jenaka dikalangan pengguna media sosial


Reunion Mighty Morphin Power Rangers Akan Datang Ke Netflix

Pelakon asal Mighty Morphin Power Rangers akan kembali bersatu semula untuk persembahan istimewa terbaru.

Menerusi akaun Twitter rasmi, Netflix telah mengumumkan rancangan istimewa – bertajuk Mighty Morphin Power Rangers: Once & Always – yang ditetapkan tayangannya pada 19 April 2023.

Tidak banyak butiran lanjut diketahui tentang rancang itu setakat ini, tetapi Netflix mendedahkan bahawa ia akan “menyatukan semula beberapa Rangers yang paling disukai,” termasuk bintang David Yost, Walter E. Jones, dan Barbara Goodson, suara Rita Repuls

Imej daripada persembahan istimewa itu turut dikongsi, masing-masing menunjukkan Yost dan Jones sebagai Renjer Biru dan Hitam, serta beberapa watak lain daripada rancangan itu.

Mighty Morphin Power Rangers: Once & Always — a scripted, stand-alone 30th anniversary special premiering April 19 — will reunite some of the franchise’s most beloved Rangers, including original stars David Yost, Walter E. Jones, and Barbara Goodson aka the voice of Rita Repulsa! pic.twitter.com/3Jn1qo9vPS— Netflix (@netflix) January 17, 2023

Mighty Morphin Power Rangers ditayangkan pada tahun 1993, diadaptasikan dari siri TV Jepun Kyōryū Sentai Zyuranger. Selepas tayangan perdananya, siri ini menjadi fenomena, mewujudkan barangan mainan, tokoh aksi dan banyak lagi, serta pelbagai spin-off dan filem berdasarkan siri ini.

Siri asal berjalan selama tiga musim dan 145 episod, sebelum berakhir pada tahun 1995.


Trailer Rasmi “Black Panther 2” Memperlihatkan Ancaman Yang Dihadapi Wakanda

Black Panther: Wakanda Forever akan tiba di pawagam tidak lama lagi (harap-harap), dan keterujaannya semakin memuncak dengan kehadiran trailer terbaru yang menyoroti konflik diantara negara rahsia di benua Afrika itu dengan satu lagi kerajaan yang tersembunyi.

Bala tentera Talocan akan diketuai Namor, lakonan Tenoch Huerta, seperti yang dlihat peminat dalam trailer sebelumnya.

Trailer kali ini menonjolkan lagi watak Namor, terutamanya kegunaa sayap pada buku lalinya. Berdasarkan video itu juga, Wakanda akan menghadapi ujian yang sebenar dengan aksi yang dijangka menjangkau lebih tinggi dari filem pertama, dan nampaknya kerajaan itu akan dibanjiri lautan yang berpunca dari kerajaan Talocan.

Tetapi, tumpuan sudah tentunya tertumpu pada Shuri, lakona Letitia Wright, yang akan mengambil alih mantel Black Panther yang baharu. Anda boleh tonton trailer terbaru Black Panther: Wakanda Forever dibawah:

Filem akan datang sekali lagi diarahkan oleh Ryan Coogler daripada lakon layar yang ditulis olehnya bersama Joe Robert Cole.

Ia menyaksikan banyak pelakon asal kembali, termasuk Lupita Nyong’o sebagai Nakia, Danai Gurira sebagai Okoye, Angela Bassett sebagai Ramonda, Martin Freeman sebagai Everett K. Ross, Letitia Wright sebagai Shuri, Winston Duke sebagai M’Baku, dan Florence Kasumba sebagai Ayo.

Menyertai mereka ialah pendatang baharu francais seperti Tenoch Huerta (Narcos: Mexico) sebagai Namor, Michaela Coel (I May Destroy You) sebagai Aneka, Mabel Cadena sebagai Namora, dan Alex Livinalli sebagai Attuma.

Black Panther: Wakanda Forever akan ditayangkan pada 11 November ini.


Filem-Filem Hebat Yang Hampir Mendapat Sekuel

Kebiasaannya, filem-filem yang sukses, terutamanya dari segi komersial, pasti akan diteruskan dengan sekuel atau mungkin, dikembangkan menjadi sebuah francais. Namun, tidak semua filem asal dihasilkan sekuel. Ada filem yang pada asalnya memiliki perancangan, tetapi dibatalkan pada saat-saat akhir, dan ada juga tidak diteruskan kerana projek sekuel tidak mendapat lampu hijau dari pihak studio.

Disini kami kongsikan senarai-senarai filem hebat yang hampir mendapat sekuel, tetapi dibatalkan atau tidak diteruskan atas sebab-sebab tertentu.

1. E.T. the Extra Terrestrial (1982)

1. E.T. the Extra Terrestrial (1982)

Beberapa bulan selepas filem E.T. meletup dipentas Box Office, Steven Spielberg dan penulis skrip Melissa Mathinson telah memulakan draf untuk menghasilkan filem sekuel E.T. II: Nocturnal Fear. Bagaimanapun, selepas diteliti segala idea dan melihat sekuel yang bakal dihasilkan itu tidak menarik seperti yang asal, Spielberg membuat keputusan untuk membatalkan perancangan sekuel.

Idea filem kedua dikatakan agak ‘dark’ dimana ia memaparkan makhluk asing jahat menculik serta mendera kanak-kanak sebelum E.T. datang menyelamatkan rakannya dari Bumi itu.

Selepas filem adaptasi komik Judge Dredd lakonan Slyvester Stallone gagal dipawagam, pihak studio IM Global Television and Rebellion cuba untuk menghidupkan kembali francais Dredd dengan menampilkan filem yang lebih ganas. Bagaimanapun filem reboot lakonan Karl Urban itu tidak bernasib baik walaupun mendapat kritikan positif dari penonton dan peminat. Dredd hanya mampu meraih $41 juta dolar sedangkan modal pembikinan mencecah $45 juta dolar.

Taxi Driver dianggap sebagai salah satu filem terhebat sepanjang zaman. Bintang utamanya, Robert De Niro telah menyatakan minat untuk kembali sebagai Travis Bickle, veteran Perang Vietnam yang menjadi pemandu teksi. De Niro menyatakan hasrat itu kepada rakannya, yang juga pengarah Taxi Driver, Martin Scorsese.

Pengarah itu menyampaikan pesanan De Niro kepada penulis skrip Taxi Driver, Paul Schrader. Walaupun Schrader berkata ia adalah idea yang teruk, penulis tersebut tetap bertemu De Niro untuk membincangkan potensi sekuel. Namun setelah mendengar idea dari Schrader, De Niro membatalkan hasratnya kerana “tidak suka dengan idea yang yang dilontarkan penulis skrip itu.”

Dua tahun selepas penerbitan Beetlejuice, pengarah Tim Burton mengupah penulis drama Jonathan Gems untuk menulis filem di mana keluarga Deetz berpindah ke Hawaii supaya Charles boleh membangunkan resort. Ternyata, resort itu sedang dibina di atas tanah perkuburan purba yang membawa lebih banyak roh — termasuk Betelgeuse — kembali ke dalam kehidupan mereka.

Winona Ryder dan Michael Keaton dilaporkan bersetuju untuk kembali dalam filem sekuel, tetapi Burton sebaliknya terlibat dalam projek Batman Returns sebagai pengarah, dan kesannya? ia membunuh perancangan projek itu.

Beberapa tahun kemudian — pada 2015 — Winona Ryder dan Tim Burton mendedahkan bahawa, mereka sedang merancang sekuel, tetapi, malangnya pada tahun 2019, Tim Burton, apabila ditanya sama ada sekuel masih berlaku, dia berkata “Saya meraguinya”.

Selepas sahaja filem Forrest Gump berjaya meraih 6 anugerah Oscar, penulis novel Winston Groom menerbitkan novel Gump & Co., sekuel kepada novel pertama yang telah diangkat ke layar perak. Novel Gump & Co. telah beberapa kali cuba diangkat ke layar perak, malah Eric Roth juga telah menyiapkan skrip filem.

Skrip yang ditulis oleh Roth dikatakan merangkumi peristiwa-peristiwa besar pada tahun 80-an dan 90-an. Roth meletakkan Forrest di belakang O.J. Simpson, memaparkan Forest menari dengan Puteri Diana, dan meletakkannya berhampiran dengan pengeboman di Oklahoma City. Forrest juga memainkan peranan sebagai bapa tunggal yang membesarkan anaknya yang menghidap AIDS.

Roth menyerahkan skripnya pada 10 September 2001. Keesokan harinya, sudah tentu, adalah 9/11, yang mengubah segala-galanya. Roth berkata, apabila dia bertemu dengan Tom Hanks untuk membincangkan draf itu, “Kami memandang satu sama lain dan berkata, ‘Filem ini tidak mempunyai makna lagi.'”

Fakta menarik: Remake India bertajuk Laal Singh Chaddha lakonan Aamir Khan dan Kareena Kapoor akan ditayangkan pada 14 April 2022.

Penamat filem ‘pecah otak’, Se7en mungkin bukanlah penamat yang mengembirakan, tetapi ia adalah kesimpulan yang pasti. Namun bagi studio New Line Cinema, filem Se7en layak untuk diteruskan sekuel dan mereka telahpun memberikan tajuk iaitu Ei8ht serta menyiapkan skrip. Namun pengarahnya, David Fincher bersama-sama pelakon Brad Pitt dan Morgan Freeman menyatakan tidak berminat untuk meneruskan sekuel.

Filem aksi sains fiksyen adaptasi dari novel karya Orson Scoot Card hanya mampu mengaut keuntungan sebanyak $20 juta sahaja. Sayang, filem yang cukup bagus dan menarik tetapi tidak mampu untuk menjana keuntungan kepada pihak studio.

Pada 2014, Lionsgate dikhabarkan berminat untuk meneruskan sekuel filem ini serta mempertimbangkan untuk menghasilkan siri televisyen, tetapi tiada perkembangan lanjut selepas itu. Mungkin kegagalan dipentas box office membuatkan pihak studio berdiam diri.

8. Master and Commander: The Far Side of the World (2003)

Filem adaptasi dari Novel karya Patrick O’brian merupakan antara yang sukses pada tahunnya. Mendapat rating yang cukup tinggi di rottentomatoes dan IMDb. Selain itu juga, karya novel yang luas dan mempunyai pelbagai karakter membolehkan pihak studios untuk menghasilkan sekuel.

Bagaimanapun, sekuel filem ini tidak dapat diteruskan kerana terlampau sukar untuk diadaptasikan dari bentuk novel ke filem Malah semasa dalam pembikinan, mereka mengalami kesukaran untuk menyelesaikannya. Jadi keputusan telah dibuat, untuk tidak meneruskan kesinambungan filem ini.

9. Ferris Bueller’s Day Off (1986)

John Hughes tahu cara membuat komedi remaja era 90-an. Dia bertanggungjawab dengan banyak filem ‘cult’ klasik berbanding pengarah lain pada tahun 80-an atau 90-an, dan kejayaan terbesarnya ialah Ferris Bueller’s Day Off. Ia merupakan gabungan sempurna baik dari segi cerita, huru-hara dan lakonan yang hebat dan membina kerjaya beberapa pelakon terkenal.

Memandangkan John Hughes telah meninggal dunia, menulis dan mengarahkan sekuel adalah idea yang tidak baik untuk semua yang terlibat. Rick Rapier pernah menulis skrip filem sekuel pada tahun 2011 tetapi lebih baik membiarkan Ferris Bueller’s Day Off tanpa perlu diusik.


“The Penthouse 3”, Park Bo Young No. 1 Dalam Senarai Mingguan Drama & Pelakon Paling Popular

Drama SBS The Penthouse 3 berjaya menguasai kedudukan teratas dalam senarai mingguan drama paling banyak menghasilkan bualan!

Menurut senarai yang diterbitkan oleh Good Data Corporation (via Soompi), drama The Penthouse 3 telah menduduki tempat pertama dalam senarai mingguan drama paling popular untuk minggu pertama bulan Jun. Bukan itu sahaja, para pelakonnya turut berjaya menguasai beberapa tempat dalam senarai mingguan pelakon paling popular. Lee Ji Ah telah menduduki tangga ketiga untuk minggu ini, diikuti Kim So Yeon ditangga keenam dan Uhm Ki Joon di tangga kelapan.

Sementara itu, bintang Doom at Your Service, Park Bo Young terus menguasai kedudukan pertama dalam ranking mingguan pelakon, manakala rakan pelakonnya, Seo In Guk berada dikedudukan kelima. Doom at Your Service masih kekal ditangga kedua untuk minggu ini.

Lain-lain drama, My Roommate Is a Gumiho berada dikedudukan ketiga dalam senarai mingguan drama, manakal bintangnya Hyeri dan Jang Ki Yong berada dikedududkan kedua dan keempat dalam senarai pelakon.

10 drama teratas yang menghasilkan paling banyak buzz pada minggu pertama bulan Jun adalah seperti berikut:

SBS’s “The Penthouse 3”
tvN’s “Doom at Your Service”
tvN’s “My Roommate Is a Gumiho”
KBS 2TV’s “Youth of May”
tvN’s “Mine”
JTBC’s “Law School”
SBS’s “Racket Boys”
KBS 2TV’s “Revolutionary Sisters”
KBS 2TV’s “Sell Your Haunted House”
tvN’s “Hospital Playlist 2”

tvN’s “My Roommate Is a Gumiho”

KBS 2TV’s “Sell Your Haunted House”

10 pelakon teratas yang menghasilkan paling banyak buzz pada minggu pertama bulan Jun adalah seperti berikut:

Park Bo Young (“Doom at Your Service”)
Girl’s Day’s Hyeri (“My Roommate Is a Gumiho”)
Lee Ji Ah (“The Penthouse 3”)
Jang Ki Yong (“My Roommate Is a Gumiho”)
Seo In Guk (“Doom at Your Service”)
Kim So Yeon (“The Penthouse 3”)
Lee Bo Young (“Mine”)
Uhm Ki Joon (“The Penthouse 3”)
Lee Do Hyun (“Youth of May”)
Lee Hyun Wook (“Mine”)

Park Bo Young (“Doom at Your Service”)

Lee Ji Ah (“The Penthouse 3”)

Seo In Guk (“Doom at Your Service”)

Kim So Yeon (“The Penthouse 3”)

Uhm Ki Joon (“The Penthouse 3”)

Lee Do Hyun (“Youth of May”)


Daniel Craig Ucapkan Selamat Tinggal Dalam Video Belakang Tabir “No Time to Die”

Menjelang tayangan perdana global pada akhir bulan ini, sebuah video terbaru dari set penggambaran No Time to Die tidak muncul di Twitter, yang menampilkan Daniel Craig memberi ucapan perpisahan yang cukup emosional sebaik sahaja menamatkan penggambaran filem 007 terakhirnya.

Dalam video tersebut, Craig mengucapkan terima kasih kepada kru yang telah bekerja dengannya sejak Casino Royale pada tahun 2006. Anda boleh lihat video ucapan perpisahan Daniel Craig dibawah:

Daniel Craig’s farewell speech after wrapping No Time To Die, his last 𝒆𝒗𝒆𝒓 James Bond film. 🍸 @007 pic.twitter.com/xCqab3JK3z— Filmthusiast (@itsfilmthusiast) September 17, 2021

No Time to Die menyaksikan James Bond menjalani kehidupan yang tenteram di Jamaica selepas bersara dari dunia pengintipan. Tetapi apabila rakan lamanya Felix Leiter dari CIA kembali untuk meminta pertolongan, dia terlibat dalam misi untuk menyelamatkan seorang saintis yang diculik, sekaligus membawa dia menjejaki seorang penjenayah misteri yang memiliki teknologi baharu yang sangat merbahaya.

Cary Joji Fukunaga (True Detective) mengarahkan No Time to Die dari skrip yang ditulis oleh Neal Purvis & Robert Wade, Scott Z. Burns bersama Fukunaga dan Phoebe Waller-Bridge (Fleabag, Killing Eve).


Trailer Terbaru Jumanji: The Next Level Telah Dilancarkan!

Sony Pictures telah melancarkan trailer terakhir filem Jumanji: The Next Level berserta poster terbaru. Anda boleh saksikannya dibawah.

Tanpa pengentahuan rakan-rakannya, Spencer telah menyimpan serpihan permainan video Jumanji. Satu hari, rakan-rakan Spencer pergi ke rumah datuknya, dimana Spencer berada disana – dan mendapati Spencer telah hilang dan permainan Jumanji sedang berjalan. Mereka kemudian membuat keputusan untuk kembali dalam permainan tersebut.

Datuk Spencer, Eddie dan rakannya, Milo Walker mendengar perbualan remaja tersebut, dan mereka juga turut disedut masuk kedalam permainan Jumanji. Kumpulan remaja tersebut perlu menyelamat Eddie dan Milo mempelajari ‘avatar’ mereka dan dalam masa yang sama perlu mencari Spencer serta keluar dari Jumanji.

Dwayne Johnson, Kevin Hart, Jack Black, Karen Gillan, Nick Jonas, Ser’Darius Blain, Madison Iseman, Morgan Turner, dan Alex Wolff kembali sekuel kali ini, bersama-sama pendatang baru, Awkwafina, Danny Glover, dan Danny DeVito.

Jake Kasdan kembali mengarah filem ini manakala skrip ditulis oleh Scott Rosenberg dan Jeff Pinkner.

Jumanji: The Next Level akan menemui penonton pada 5 Disember 2019


Netflix Dedah Tarikh Tayangan Cobra Kai Musim 5 Dalam Trailer Terbaru

Netflix telah melancarkan trailer Cobra Kai Musim 5 dan mendedahkan tarikh tayangan untuk siri itu. Rancangan aksi hit Cobra Kai akan ditayangkan pada 9 September, hanya di Netflix.

“Berikutan keputusan mengejutkan di Kejohanan All Valley, Terry Silver mengembangkan empayar Cobra Kai dan cuba menjadikan gaya karate ‘No Mercy’ sebagai satu-satunya di bandar,”

“Dengan Kreese di belakang jeruji besi dan Johnny Lawrence mengetepikan karate untuk memberi tumpuan kepada membaiki kerosakan yang disebabkannya, Daniel LaRusso mesti menghubungi rakan lamanya untuk mendapatkan bantuan.

Anda boleh tonton trailer Cobra Kai Musim 5 dibawah:

Dalam Cobra Kai, Ralph Macchio dan William Zabka mengulangi semula peranan yang membuatkan mereka menjadi bintang dari francais filem ikonik, The Karate Kid.

Musuh epik kembali ke dojo, tiga puluh tahun selepas peristiwa Kejohanan Karate All Valley 1984. Johnny Lawrence (Zabka) mencari penebusan dengan membuka semula dojo karate Cobra Kai yang terkenal, menghidupkan semula persaingannya dengan Daniel LaRusso (Macchio) yang kini berjaya, yang telah bergelut untuk mengekalkan keseimbangan dalam hidupnya tanpa bimbingan mentornya, Mr. Miyagi.

Rancangan ini turut dibintangi Xolo Maridueña, Tanner Buchanan, Mary Mouser, Peyton List, Courtney Henggeler, Vanessa Rubio, Jacob Bertrand, Gianni Decenzo, dan Martin Kove.

Cobra Kai ditulis dan diterbitkan oleh Heald, Hurwitz, dan Hayden Schlossberg, dengan Ralph Macchio, William Zabka, Will Smith, James Lassiter, dan Caleeb Pinkett menjadi penerbit eksekutif.


HBO Lancar Trailer Rasmi ‘The Last of Us’

HBO telah mengeluarkan treler rasmi untuk siri drama HBO Original The Last of Us semasa panel Comic Con Experience 2022 (CCXP22) di São Paulo, Brazil. Musim pertama sembilan episod itu ditayangkan pada hari Isnin, 16 Januari di HBO (Astro Ch 411) dan HBO GO.

The Last of Us ditetapkan 20 tahun selepas tamadun moden telah musnah. Joel, seorang magsa yang tegar, diupah untuk menyeludup Ellie, seorang gadis berusia 14 tahun, keluar dari zon kuarantin yang menindas. Apa yang bermula sebagai pekerjaan kecil tidak lama lagi menjadi perjalanan yang kejam dan menyayat hati kerana mereka berdua mesti merentasi A.S. dan bergantung antara satu sama lain untuk terus hidup.

Barisan pelakon termasuklah Pedro Pascal sebagai Joel, Bella Ramsey sebagai Ellie, Gabriel Luna sebagai Tommy, Anna Torv sebagai Tess, Nico Parker sebagai Sarah, Murray Bartlett sebagai Frank, Nick Offerman sebagai Bill, Melanie Lynskey sebagai Kathleen, Storm Reid sebagai Riley, Merle Dandridge sebagai Marlene, Jeffrey Pierce sebagai Perry, Lamar Johnson sebagai Henry, Keivonn Woodard sebagai Sam, Graham Greene sebagai Marlon, dan Elaine Miles sebagai Florence, serta Ashley Johnson dan Troy Baker.

The Last of Us, berdasarkan permainan video yang terkenal dengan nama yang sama yang dibangunkan oleh Naughty Dog secara eksklusif untuk platform PlayStation®, ditulis diterbitkan oleh Craig Mazin dan Neil Druckmann.

Siri ini adalah penerbitan bersama Sony Pictures Television dan diterbitkan oleh Carolyn Strauss, Evan Wells, Asad Qizilbash, Carter Swan, dan Rose Lam. Syarikat pengeluaran: PlayStation Productions, Word Games, The Mighty Mint dan Naughty Dog.

Anda boleh strim atau muat turun The Last of Us di HBO GO.


Lee Min Ho Sebagai Maharaja Dalam Gambar Terbaru “The King: Eternal Monarch”

Sempena mempromosikan drama terbaru The King: Eternal Monarch, SBS telah melancarkan gambar terbaru yang memaparkan Lee Min Ho sebagai maharaja yang kacak, bergaya lagi macho. Peminat-peminat drama Korea khususnya Lee Min Ho boleh menatap gambar-gambar tersebut dibawah.

Ditulis oleh Kim Eun Sook (Secret Garden, Descendants of the Sun, Goblin, Mr. Sunshine), The King: Eternal Monarch berkisarkan tentang dua alam semesta yang selari dengan monarki dan demokrasi. Lee Min Ho memainkan peranan sebagai Emperor Lee Gon, yang cuba menutup pintu dua dunia berbeza, manakala Kim Go Eun membawa watak sebagai detektif Jung Tae Eul, yang bekerjasama dengan maharaja untuk melindungi nyawa manusia.

The King: Eternal Monarch akan disiarkan pada April ini, setiap Jumaat dan Sabtu di SBS


Sony Umum Tarikh Tayangan “Escape Room 2”

Sony Pictures telah mengumumkan tarikh tayangan filem sekuel Escape Room 2 iaitu pada 7 Januari 2022, tiga tahun selepas pelancaran filem pertama. Filem pada awalnya ditetapkan pada tahun ini, tetapi ditarik keluar dari jadual tayangan filem 2021.

Taylor Russell (Word on Bathroom Walls) dan Logan Miller (Love, Simon) kembali meneruskan meneruskan peranan mereka dari filem pertama. Turut menyertai barisan pelakon adalah Isabelle Fuhrman (Orphan), Indya Moore (Pose), Holland Roden (Tenn Wolf), Thomas Cocquerel (The 100) dan Carlito Olivero (Bad Samaritan).

Filem pertama adalah filem thriller psikologi mengenai enam orang asing yang berada dalam keadaan di luar kawalan mereka dan mesti menggunakan akal mereka untuk mencari petunjuk atau mati.

Adam Robitel (Insidous: The Last Key), yang mengarahkan filem sebelumnya, kembali ke kerusi pengarahan bersama-sama penulis skrip Bragi F. Schut dan penerbit Neal H. Moritz.

Escape Room yang ditayangkan pada Januari 2019 telah memberi pulangan besar kepada studio apabila berjaya meraih $155 juta dolar berbanding kos pembikinan hanya $9 juta dolar. Kejayaan tersebut telah mendorong pihak studio untuk menghasilkan filem kedua.


Johnny Depp Ditawarkan AS$20 Juta Untuk Kembali Sebagai Jack Sparrow, Namun Dia Menolak

Kes mahkamah berprofil tinggi yang melibatkan bekas isterinya, Amber Heard, telah memusnahkan reputasi Johnny Depp sebagai pelakon yang cemerlang dalam industri hiburan.

Tuduhan yang dibuat bekas isterinya itu bukan sahaja memusnahkan reputasinya sebagai pelakon, malah menyebabkan dia kerugian dari segi kewangan apabila dia dipecat dari peranannya dalam beberapa francais blockbuster seperti Pirates of the Caribbean

Mujur, pada tahun 2022, pelakon itu berjaya memenangi kes saman fitnah terhadap Heard, sekaligus membersihkan nama dari sebarang tuduhan yang dibuat oleh bekas isterinya.

Memandangkan Deep tidak lagi terpalit dengan apa-apa kontroversi, Disney telah menghubunginya sekali lagi, cuma kali ini dia tidak berminat.

Beberapa sumber yang rapat dengan Johnny Depp (melalui FandomWire) telah mendedahkan bahawa pelakon itu tidak lagi berminat untuk bekerjasama dengan Disney dalam francais Pirates of the Caribbean mereka.

Malah, pelakon itu pernah ditawarkan AS$20 juta untuk memainkan semula wataknya sebagai Jack Sparrow, namun, dia tidak berminat.

Rakan-rakan pelakon itu mendedahkan bahawa Depp kecewa dengan tindakan Disney memecatnya selepas bekas isterinya, Amber Heard, menuduhnya melakukan penderaan rumah tangga pada 2016.

Selepas bertarung dalam kes perbicaraan mahkamah yang panjang, Depp menyedari bahawa dia kini lebih berminat dalam bidang seni dan muzik berbanding lakonan. Sumber yang rapat dengan pelakon itu menyatakan,

“Dia berkata dia tidak berminat untuk bercakap dengan orang lain. Dia berminat dengan ekspresi dirinya, melalui seni dan muzik pada masa ini. Dia langsung tidak berminat dengan Hollywood.”

Walau apa pun, sekiranya Depp kembali berlakon, jelas sekali peminat tidak akan dapat melihatnya kembali sebagai Captain Jack Sparrow.


Jeffrey Wright Secara Rasminya Menjadi Commissioner Gordon Dalam Filem The Batman

Selepas lama dikaitkan dengan watak Commissioner Gordon dalam filem The Batman, akhirnya pelakon Jeffrey Wright disahkan secara rasmi untuk memainkan watak komisioner polis Bandar Gotham itu. Pekara tersebut disahkan sendiri pengarah Matt Reeves menerusi laman Twitter miliknya.

Tweet! #Gordon 🦇 pic.twitter.com/O4PBX7MmuH
— Matt Reeves (@mattreevesLA) October 30, 2019

Wright dikenali menerusi peranannya dalam siri HBO Westworld, dan dia turut membawa watak Ejen CIA Felix Leiter dalam tiga filem James Bond. Pelakon itu juga bakal muncul dalam siri animasi Marvel Studios What..If? sebagai pelakon suara The Watcher.

Dia akan menyertai Robert Pattinson yang akan memainkan peranan utama sebagai Bruce Wayne / Batman, Zoe Kravitz sebagai Selina Klye / Catwoman dan Paul Dano sebagai The Riddler.

Dalam DC Universe, Commissioner Gordon merupakan salah seorang sekutu Batman yang paling setia di Bandar Gotham. Watak tersebut pernah dilakonkan Gary Oldman dalam trilogi The Dark Knight, J.K. Simmons dalam filem Justice League, Ben McKenzie dalam 5 musim siri Gotham dan beberapa pelakon lain seperti James Gordons, Neil Hamilton dan Pat Hingle.

The Batman akan menemui penonton pada 25 Jun 2021.


5 Filem Aksi Dari Asia Yang Menarik Untuk Ditonton

Apakah filem-filem aksi Hollywood yang menjadi kegemaran anda untuk tahun ini? John Wick: Chapter 2?, Atomic Blonde? American Made? atau yang baru ditayangkan American Assassins? Rasannya semua menarik bukan. Tapi tahukah anda, produksi filem asia juga banyak menerbitkan filem-filem aksi yang setanding dengan Hollywood, malah ada yang lebih menarik dan gore filem-filem barat.

Kami di Kakimuvee ingin kongsikan beberapa filem aksi dari Asia yang menarik untuk anda tonton.

1 Hard Revenge Milly (2009, Jepun)

Filem dari Jepun ini mengisahkan Milly yang ingin membalas dendam terhadap beberapa individu yang telah membunuh suaminya dan anaknya. Milly yang terselamat selepas ditikam bertubi-tubi oleh kumpulan terbabit telah bersumpah akan menuntut bela diatas kematian suami dan anaknya itu. Filem ini boleh dikatakan agak gore dengan kesan-kesan manusia ditikam, dibelah, dipenggal dan juga dicarik-carik serta penuh dengan tumpahan darah. Sesuai untuk mereka yang gemarkan filem seperti ini.

Hard Revenge Milly dibintangi oleh Miki Mizuno, Hiroshi Ohguchi, Tetsuya Nakamura dan ramai lagi.

2. Confession of Murder (2012, Korea Selatan)

Seorang detektif menjejak seorang pembunuh bersiri yang telah membunuh 10 wanita sejak tahun 1989-1990. Detektif tersebut hampir menangkap pembunuh tersebut, tetapi penjahat terbabit berjaya melarikan diri selepas kedua-dua bergelut. Detektif yang dikenali sebagai Choi mengalami kecederaan parah sehingga meninggalkan parut pada badannya, manakala pembunuh tersebut berjaya ditembak dibahu. 15 tahun kemudian, sebuah novel telah dikeluarkan yang menceritakan pengakuan seorang pembunuh yang melakukan pembunuhan bersiri pada 17 tahun yang lalu.

Sejak dari situ, bermulalah thriller yang begitu menarik dan mendebarkan untuk anda tonton dimana waris mangsa mula memburu penulis novel berkenaan bagi membalas dendam, dan pemburu detektif berkenaan bagi menangkap pembunuh sebenar. Awas! filem arahan Jung Byung-gil ini mengandungi plot twist yang sangat menarik.

Filem zombi ala Jepun arahan Hiroya Shinagawa. Mengisahkan seorang bekas Yakuza, Takashi yang dibebaskan dari penjara dan mahu berjumpa anaknya yang dijaga oleh ketua Yakuza yang juga merupakan rakannya Hiroya Munakata. Namun anaknya, Hyuga tidak mahu berjumpa bapanya dan melarikan diri ke sebuah pulau yang diberi nama Zeni.

Hiroya, Takashi dan orang bawahan Hiroya iaitu Shinya telah pergi ke pulau terbabit bagi mencari anak rakannya itu, namun mereka dapat, pulau tersebut dipenuhi dengan zombi yang ingin memburu dan memakan daging manusia.

Filem aksi seni mempertahankan diri ala The Raid, tetapi yang ini adalah versi Kemboja. Filem ini bukan sahaja meletup di negara sendiri malah turut mendapat pengiktirafan dari negara lain menerusi festival-festival filem. Antara yang membuatkan filem Jailbreak ini menarik adalah babak choreography begitu menarik yang mana ianya disusun sendiri oleh Jean-Paul Ly dan Dara-Our, pelakon utama filem berkenaan, Jean-Paul Ly merupakan stuntman untuk beberapa filem Hollywood termasuklah filem Lucy, Dr. Strange.

Jailbreak ini mengisahkan sekumpulan anggota polis yang terpaksa menjaga keselamatan seorang banduan yang mempunyai maklumat penting tentang satu organisasi jenayah dari dibunuh oleh banduan-banduan yang merusuh dan ingin memburu banduan yang dilindungi oleh polis itu.

5. Wolf Warriors II (2017, China)

Wolf Warrior II dikatakan berada tangga keempat dalam senarai filem paling laris untuk tahun ini dengan mengutip hampir $871 juta. Filem keluaran produksi China dan arahan Wu Jing ini merupakan kesinambungan dari filem pertama yang berjudul Wolf Warriors. Mengisahkan sseorang bekas tentera elite Leng Feng, yang bersara dan bekerja sebagai askar upahan untuk menjaga keselamatan kapal-kapal dagang yang melalui kawasan perairan Afrika. Sedang bercuti dari tugas, tentera pemberontak cuba melakukan rampasan kuasa dan memberi ancaman kepada sekumpulan pasukan medik China yang sedang bertugas dan juga sebuah kilang yang mempunyai ramai pekerja-pekerja dari China. Feng yang merupakan bekas tentera, telah membahayakan nyawanya untuk pergi menyelamatkan sekumpulan doktor yang terperangkap.

Selain Wu Jing sebagai pelakon utama, terdapat pelakon Hollywood turut membintangi filem ini iaitu Frank Grillo